text:
E aña aki e organisacion di LIFIDA lo celebra e hecho cu 30 aña pasa nan a organisa e prome torneo di futbol infantil enconexion cu e celebracion di nos Himno y Bandera 18 di maart.
Awe 30 aña despues e di trinta seleccion nacional di futbol U-13 ta prepara nan mes pa cu e encuentronan di futbol relaciona cu e celebracion di e 30 aniversario di e ‘Torneo Internacional Aruba Himno y Bandera 18 Maart’.
Mester bisa cu e seleccion tin luna nan largo ta prepara p’e grandioso torneo aki y ta conta cu e apoyo di nan di 12 hungado cu t’e fanaticada di Aruba.
Den e ultimo dos añanan Aruba ta titula sub-campeon di e torneo, pero e biaha aki si nan lo kier logra e titulo mirando e 30 aniversario di e torneo.
E aña aki tin 6 pais ta participando cu ta: Bonaire, Colombia, Corsou, Venezuela, Sint Maarten y Aruba.
E torneo lo t’e dianan 12 te cu 18 maart, mientras e seleccion di Aruba U-13 lo enfrenta 4 seleccion di exterior.
Dia 13 di maart, Aruba lo enfrenta Colombia, pa su mañan 14 di maart, Aruba lo enfrenta Sint Maarten, e dia 15 di maart Aruba lo hunga contra Corsou y pa su mañan dia 16 di maart Aruba lo hunga contra di Bonaire.
Ban apoya nos muchanan y claro tur otro pais p’asina nos sigui engrandece e torneo internacional di futbol infantil.


c: text/html

text:
Durante siman cu a pasa Aruba y henter Caribe a keda den suspenso pa oranan largo mirando noticia sperando e yegada di un tormenta nunca bisto cu nomber di Irma.
Un pensamento comun di merced pa scapa y speransa pa tur cu lo experencia esaki keda sano y salvo por a ser sinti. Lamentablemente horcan Irma a pasa riba of serca di nos hermana islanan y a laga hopi daño atras.
Boluntarionan pa yuda trece orden bek y reconstrui a ser yama y Caribbean Mercantile Bank a responde. Cuatro oficial di e team special di seguridad di e banco a compromete y a sali den solidaridad y hermandad pa bay asisti nan coleganan di Windward Island Bank den e esfuerzo pa pone Sint Maarten bek riba pia.
Ta desea e grupo balente aki tur clase di exito y perseverancia den e acto noble aki.

robotstxt: allowed

filter: keep


text:
Sigur algun dia tras di lomba, caminda e amantenan di e deporte di Beach Tennis por a disfruta di wegana riba nivel super halto, yena cu emocion y tambe sorpresanan caminda teamnan cu a yega final no tabata e faboritonan y algun di nan cu a cay afo ya for di e di 2 buelta.
Diadomingo ultimo, e weganan di ITF Panamerican Championship a termina diadomingo riba un Eagle Beach completamente yen.
E final den categoria femenino a wordo disputa entre 2 ekipo di Brazil cualnan ta Joana Cortez y Rafaella Miiler contra Samantha Barijan y Marcela Vita.
E duo Cortez y Miiller ta logra gana y asina aki hiba e titulo di campeon pa nan pais Brazil.
Den categoria masculino, 2 ekipo di Venezuela a bataya duro den semifinal p’asina por a yega na e ultimo partido, pa wak cua di nan lo keda cu e titulo maximo.
Ramon “Nacho” Guedez hunto cu su partner Ali Colmenares a enfrente Jorge Peñalver y Jesus Rodriquez.
A tuma Guedez y Colmenares 2 set pa termina e wega, pero sigur nan mester a lucha pa a haci esaki.
Pues na final Brazil ta gana den categoria femenino y den categoria masculino Venezuela,
Beach Tennis Aruba kier a manda un palabra di danki na cada un cu a bin presencia e weganan durante e Panamerican Championship 2017 y alabes kier a invita Aruba completo pa pasa na Eagle Beach entre 13 y 19 november caminda lo tuma lugar e ITF Aruba Open 2017 cu un cantidad di mas cu 1400 participante.


text:
WILLEMSTAD – Awe mainta Wardacosta di Caribe Hulandes (KWCARIB) a termina e ehercicio “Open Eyes 2017” cu Wardacosta di Venezuela. E ehercicio a tuma lugar henter siman den e lama entre islanan ABC. Unidadnan terestre y aereo di Wardacosta y e centro di rescate y coordinacion na Corsou a tene e ehercicionan riba tereno di ‘search and rescue’. E intencion di ‘Open Eyes 2017’ tabata pa fortifica e relacion di trabou entre ambos organisacion, y conoce procedura di otro. E ehercicio a conclui cu un intercambio di regalo y un actividad social na Daaibooi.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
Aruba ta wordo elogia mundialmente pa su bunita playanan. Ta pa e motibo aki Aruba Tourism Authority (A.T.A.) conhuntamente cu AHATA, Cuerpo Policial y Blue Blocks a uni forsa p’asina informa nos bishitantenan como tambe nos localnan di con pa disfruta conscientemente di nos playanan y duinen.
A.T.A., AHATA, Cuerpo Policial y Blue Blocks a invita diferente socio den sector turistico pa informa di e importancia pa yuda comunica na nan personal, clientela tocante reglanan pa cu uzo di nos playanan y duinnan.
Durante di e reunion a presenta diferente instrumento desaroya pa A.T.A. y AHATA cu lo yuda e diferente organisacionnan pa trece e conscientisacion desea na usuarionan di nos playanan y duinnan. Claro cu distribucion di e informacion aki lo sosode via otro plataforma tambe e. o. digital, social media, via hotelnan pa menciona algun.
A splica diferente esfuerso haci caba te cu awor, e. o. di parti di A.T.A., y a presenta un poster, sticker y dor hangers cu e diseño cu ta carga e mensahe di e reglanan.
A.T.A. di su banda ta estrenando borchinan tambe cu e mesun informacion den diferente area di nos isla. E reglanan ta ser presenta na Ingles y Spaño y e borchinan ta indica claramente cu tin sancion aplicabel pa ley si no respeta reglanan.
E borchi nan aki ta un continuacion di e iniciativa di e grupo di Blue Blocks. Esaki ta un grupo di amigonan hoben cu kier a proteha nos duinnan y playnan por medio di conscientisacion.
Nan a cuminsa na pinta blokinan blauw cu mensahe pa desurasha cu ta core cu vehiculo di motor riba nos santo blanconan.
Cuerpo Policial di Aruba a subraya cu proteccion di medio ambiente tin nan atencion, y den caso cu constata algo cu lo ta dañino na nos miedo ambiente ta consehabel pa tuma contacto cu Polis na number di telefon 100 y of cu strandpolitie.
Actonan cu ta prohibi (pa ley) pa cu nos playanan y duinnan cu lo bira mas visibel pa medio di e campaña cu a lansa:
Susha nos medio ambiente;
Uzo di vehiculo di motor riba nos playanan y duinnan;
Uzo di BBQ di carbon riba nos playanan y duinen;
Toca coralnan den bida marino;
Destrui neishi di turtuga.
A.T.A, AHATA, KPA y Blue Blocks kier gradici tur socio cu tabata presente y cu a compromete pa yuda trece conscientisacion riba protecion di nos playanan y duinnan.
Alabes kier invita tur cu ta desea pa yuda riba trece conscientisacion rib’e topico aki pa tuma contacto libremente cu AHATA na 5822607 p’asina por ricibi materialnan fisico como tambe digital. Asina aki nos tur ta percura pa un Aruba mas dushi pa biba, y como tal uno mas dushi pa bishita.


text:
Campamento no a mira nos cara e aña aki. Pero ta spera cu tur cu a bay y of ta campando ainda a pasa y ta pasando bon, den harmonia y alegria cu otro. Tin cu ta sinta relaha henter dia combersa y scucha musica, otronan ta hunga domino, etc.
Mi ta kere cu ta pasobra mi a yega di campa asina hopi biaha cu scouting, cu mi no ta haya su falta. Na e edad aki, nos ta prefera un crenchi mas comfort y luho. Campamento ta keda algo super dushi y leuk y pret, etc. Spera cu e campadornan ta corda hunta sunscreen lotion pa nan no kima di mas, pasobra nada di mas no ta bon.
Nos a pasa e weekend di Pasco Grandi ful suave. Diabierna Santo nos a bay cana e Caminda di Cruz Bibo den mi bario Dakota tur dia. Atrobe un exito total cu participacion di hopi hende dilanti misa y despues hopi a cana e Caminda di Cruz Bibo, cu tabata algo bibo di berdad, cu emocionnan y gritonan cu ta ponebo pensa, ma ta con anto tabata di berdad añanan pasa.
Y si mi no tin hera, hasta sanger di berdad a spat ora nan tabata suta Hesus cu zweep.
E obra teatral bibo aki ta impactante. Tur cu a hunga den e obra aki a haci’el e na un manera tremendo! “Petje af” pa e homber cu a hunga pa Hesus, oh, el a hung’el e asina bon!
E curason y motor tras di e obra teatral bibo aki, sra. Gina Nuboer a bolbe hinca tur su tempo, amor y pasion den e obra cu ta toca e curasonnan rib’e dia aki, pone nos sinti mas humilde y mas gradicido cu Cristo Hesus a duna su bida pa nos por tin salbacion. E prijs cu Hesus a paga pa nos, si nos como pecadornan.
Pabien Gina, pabien actor y actrisnan, pabien pueblo di Dakota y pabien Aruba cu nos por ta hendenan di fe, paz, salbacion y speransa. Prohimonan ruman, bibando na paz cu otro cu respet pa nos mes y pa otro.
Diasabra tambe a bay ful suave y Diadomingo mes un cos. Pensando riba nos nietonan y demas famia leu fo’i cas. Dialuna mainta nos mes por a wak e grabacion di un di e progrmanan di Nos Mainta na TeleAruba, den cual Lady Ruth a wordo invita pa comparti su One Woman Show “Alegria di Ruthy” cu lo tuma lugar dia 24 di mei venidero pa 8’or di anochi den Cas di Cultura. Danki na Stan Dabian di Departamento di Cultura di Aruba, cu tambe ta dunando nan apoyo y yudansa pa cu e show aki. John Fredy Montoya ta e artista cu lo decora nos stage pa nos show, hunto cu Julie di Dept. di Cultura.
Ta for di algun luna caba nos tin contacto cu e director sr. Siegfried Dumfries, kendenan tambe ta hopi entusiasma pa mira e One Woman Show di Ruthy y ta apoyando nos cu curason.
Danki DCA Directie Cultuur Aruba pa yuda nos cu boso talentoso” men power”.
Nos tabata asina entusiasma den Nos Mainta cerca Malayka cu nos a papia y sigui papia, hahahaha.
E mainta ey Cruz Cora tambe tabata den entrevista encuanto campamento y nan bunita trabaonan. Ora bo tende kico tur nan ta haci, bo aprecio pa nan ta sigui crece. Nan ta duna na comunidad regularmente. Y nos tambe kier sigui e bon ehempel ey, ta p’esey e fondo na ticketnan bendi ta bay pa Fundacion Hende Muhe den Dificultad. Ticketnan ta bay pa unicamente Afl. 15,- pa persona, nos invitacion di curason pa bo cumpra esun di bo na tempo cu tur trankilidad, na Boekhandel van Dorp, Cas di Cultura, Aruba Post San Nicolas, Botica Sta. Anna Noord y Grand Tropicale Café den Seaport Market Place.
E luna di mei ta ey mes dilanti porta…y dianan sa pasa liher. Laga nos bay ruim op nos decoracionnan di “Easter” y saca esnan di Dia di Rey, Oranje Boven pa Rey Willem Alexander!!! Ay si, sigui trece dushi ambiente den cas!!! Pasa un dushi dia yen di alegria!!!


text:
Aruba Sport Unie pa prome biaha ta bay organisa en conexion cu Dia Internacional di Hende Muhe un Girls and Women Sport and Health Day riba 9 di maart na Centro Deportivo Betico Croes. E meta di e dia aki ta pa stimula mas hopi hoben femenino/hende muhe participa na deporte organisa y tambe haya mas informacion riba nan salud.
Diferente federacion deportivo a haya invitacion di Aruba Sport Unie pa forma parti di e actividad aki p’asina nan por haya e oportunidad di haya mas miembro hoben femenino/hende muhe bira miembro di nan federacion.
Banda di duna informacion cada federacion lo haya e oportunidad pa duna un demostracion di nan deporte p’asina por demostra kico nan deporte ta incera.
Lo bay tin organisacion riba tereno di salud cu informacionan valioso pa nos hende muhenan.
Entrada lo ta gratis y lo ta di 6:00pm pa 8:00pm dia 9 di maart.
Federacionan cu lo participa na e actividad te cu awor ta Aruba Karate Bond, Muay Thai Fed., Organisacion Caballista, Aruba Volleybal Bond, Aruba Voetbal Bond, Pickell Bal, Tang Soo Do, Synchro (De Barracudas) Aruba Kendo y Movecion ta Bida (guest).
Di parti di salud lo t’ey Minervaherbalfit, Chiropratico van Putten, Richelle Beaty Vision y Al Fresco.
Aruba Sport Unie pa medio di esaki kier a invita Aruba en general vooral nos hobennan femenino/hende muhe pa asisti e atardi aki p’asina por haya e oportunidad pa conoce diferente deporte organisa cu tin aki na Aruba y tambe con pa biba un vida mas saludabel.
Pa mas informacion por tuma contacto cu oficina di Aruba Sport Unie na tel. 5854071.


text:
Mi ke alaba Señor tur tempo, Su alabansa lo no kita fo’i mi boca. Mi alma ta gloria den Señor, laga humildenan bin tende i gosa. Canta grandesa di Señor hunto cu mi, ban alaba Su nomber tur hunto! Salmo: 34
Conforme cu boluntad di Dios i gradecido pa tur loke el a nifica pa nos, nos ta anuncia fayecimento di:
Sra. Vda. Norma I. Cilié-Pauletta
Mihor conosi como “Nona” of “Nooi”
*22-06-1933 – +24-12-2017
Na nomber di su:
Yiunan i nan famia: Ezzard, Sheirla, Melvin, Calvert, Norman, Angelo
Rumannan i nan famia: Selsa, Milda, Ronald, Hubert, Ingrid, Rudolf, Aileen
Nietonan i nieta: Marc, Kendrick i Elston, Jermaine i Samantha, Javi, Gareth, Victor
Bisanieto i bisanieta: Jerick, Emma-Rose
Subrinonan, subrinanan i ihánan na Aruba, Bonaire, Corsou, Merca i Hulanda
Demas famia: Cilié, Wout, Pauletta,Volkerts, Ter Maten, Ramharakh, Nicolaas, Silié, Bernabela, Verkade, de Cuba, Wilson, Rodgers, Wells, Maduro, Pietersz, Geerman, Emerenciana, James, Gil, Wilson, Van der Meer, Hodge, Arends, Jowett, Santiago, Marshall, Thiel i Phillips
Famianan na Bonaire i Corsou: Pauletta, Domacassé, Piar, Ranis, Marchena, Mari i Sint Jago
Ayudante: Maria Sabina
Bon amiga: Yolanda Pieternella
Amistades di Cas Marie, Grupo Flamboyan, Grupo Flor di Brazil i Grupo Carismatica San Nicolas
Dokternan: Giel, Waterloo i Laclé
Nos ta pidi disculpa si nos a lubida algun hende den nos momento di tristeza
Acto di entiero ta tuma lugar Diabierna 29 December 2017 pa 11or di mainta na Misa Santa Teresita na San Nicolas y despues saliendo pa Santana Catolico na San Nicolas. Nos defunto stima lo ta reposa for di 9or di mainta na Misa.
Adres pa condolencia: Ad Patres Funeral Home, Diahuebs 28 December 2017 for di 7:00 pm pa 9:00 pm
Lo tin un donashon box disponibel pa Cas marie Centro di Demencia
Staff y personal di Ad Patres funeral home ta extende nos mas sincero condolencia na famia di e fayecida.


text:
Willemstad - Curaçao Madero Ocean Club i CoCo Beach Club Bonaire. Djasabra dia dos di sèptèmber amantenan di reggae por disfrutá atrobe di un konsierto "Tribute 2 Bob Marley" di e banda super popular Rootsriders huntu ku nos propio yu di tera Junior Tecla.
Integrantenan di Rootriders ta interumpí nan gira di festivalnan na Europa pa sorprendí Kòrsou i Boneiru ku un konsierto.
Ta konsiderá Rootsriders komo e mihó banda di tributo na e leyenda di reggae Bob Marley. E banda a lanta na aña 2006 na okashon di e di 25 aña di fayesimentu di Marley. Un grupo di músiko, amigu, fanátiko i kantante di Bob Marley entre kual Junior Tecla i e tempu ei e ainda deskonosínan Shirma Rouse i Giovanca a uni pa hinka e promé tributo pa Bob Marley den otro na Melkweg Amsterdam. Huntu ku koleganan músiko manera Afabel, Typhoon í Opposites nan a hasi furor den Melkweg, bòlt’e na moda di papia por kompleto riba su kabes.
Djei a sigui un gira largu i eksitoso na Hulanda i Europa.
Ora ku abruptamente nan a disidí pa stòp na aña 2011, e grupo a tene un último i amplio gira di despedida. Pero na aña 2013 e gana a bin bèk i Junior Tecla a disidí pa subi tarima ku un banda nobo. Den e mundu di reggae e grupo di músiko akí tabata konosí komo un di e mihó nan na Europa ku a kompañá entre otro Maxi Priest, Gyptian i Gregory Isaacs, e streanan di reggae grandi di Jamaica durante nan gira na Europa.
Awe na aña 2017 Rootsriders ta mas popular ku nunka. E ta duna tantu na Hulanda komo leu pafó di Hulanda presentashonnan sumamente gustá i bon bishitá. Ningun konsierto ta idéntiko ya ku Rootsriders ta renobá su show i repertorio konstantemente. Ya ta hasi dos aña ku Rootsriders a duna su último konsierto riba nos isla. Pa músikonan di Rootsriders, Kòrsou ta un di e lugánan mas bunita, dushi i yen di ambiente kaminda nan gusta presentá.
E mènedjer di gira Cyril van Schooten ta splika nos: “Manera ta konosí nos kantante estelar Junior Tecla ta un yu di Kòrsou del alma. Pa su parti nos bin Kòrsou tur aña pero nos agènda lástimamente no ta permití esei. E aña aki sí nos a logra krea un buraku i ku hopi amor i ánimo nos ta na Kòrsou. Despues di 5 aña nos ta bai Boneiru tambe. Pueblo meresé e fiesta úniko di reggae aki ".
E kantante i kompositor Junior Tecla ta e vokalista prinsipal ku ta kanta e piesanan klásiko di reggae asina konvinsente, kasi manera Bob Marley mes. Junior: "E por ta zona straño pero ora mi subi podio, mi ta sinti Bob. Mi ta bira un ku su mensahe i su letranan." Junior ta konta nos tambe ku banda di reggae e ta traha riba su propio komposishonnan nobo i algun proyekto musikal: "Ora yega asina leu lo mi konta mas. Pero pa awor akí mi ta sumamente kontentu ku e konsiertonan di Rootsriders den Karibe, huntu ku mi prima e kantante Tamara Nivillac ku tambe ta un integrante di Rootsrider.”
Pre-show di e konsierto ta Vibenation huntu ku Naomie Silvanie i e rapper ZOINX.
Rootsriders Caribbean Tour 2 di sèptèmber Kòrsou Madero Ocean Club Curaçao - Bapor Kibra Ora: 20.30 Karchi: Early Birds 15 Florin - Pre-sale 25 Florin i na porta 35 Florin.
Karchi ta optinibel na: 24 uur uit de muur, Van den Tweel, Beep Beep, Bruna, Mensing’s i Madero Ocean Club
3 di sèptèmber Boneiru CoCo Beach Club Bonaire Karchi: 20$
E gira ta posibel danki na kooperashon di Brugal, Dolfijn FM, TUI, Acoya i Russian Standard.


text:
ORANJESTAD - Directiva di SIMAR a tuma nota cu minister y inspector di enseñansa a atende e situacion di tempo/calor pa loke ta enseñansa a base diario y a dicidi cu desde diaranson scol/clasnan cu airco lo funciona bek segun nan orario normal. SIMAR ta hayando hopi reaccion y ta preocupa pa cu e inquietud cu ta reina pa cu e situacion aki. Directiva a haci su sondeo y a bin constata cu e pronostico di tempo di meteo Aruba y internacional ta mustra cu e situacion di calor aki lo dura pa por lo menos 2 siman mas.
INHUMANO
Ta inhumano pa exigi di un maestro y di su alumnonan pa funciona den e calor inmenso cu tin den e dianan aki. Nan no por concentra pa duna enseñansa optimal y e muchanan no por concentra y alaves ta productivo. Tambe nos mester tene salud di tur actor na cuenta. Entre otro muchanan ta perde conocimento, ta haya “bloedneus’ y ta ansha di e calor. Maestronan ta keha di dolor di cabes, mareo y presion halto y ta cuminsa bay cu a.o. cual ta haci e situacion peor.
AWACERO
Den caso cu awa yobe mester cera bentana, cual ta converti localnan sin airco den forno. Maestronan cu airco mes ta comenta cu despues di pauze muchanan ta drenta soda y cu curpa cayente den clas, cu ta hisa e temperatura den e clasnan aki, imagina awor esnan cu no ta den airco. Banda di e situacion di clasnan mester tene cuenta tambe cu mayornan no ta haya espacio suficiente pa haci nan areglonan pa cu ‘opvang’ di nan yiu(nan). Maestro- y cabesantenan ta recibiendo hopi atake di mayornan pa motibo cu nan ta ser informa demasiado laat. Calor ta asota desde salida di solo. Ta desde trempan e situacion ta bira intolerable. SIMAR a dirigi un carta na minister Hooyboer-Winklaar y a haci un apelacion na su persona pa reconcidera e desicion di a reanuda e orario di scol. Incluso a propone pa sera scolnan en coneccion cu e calor inmenso y si esaki no ta posibel pa en todo caso tene e orario por lo menos te 10:00 am, cual ta suficiente pa trata e lesnan principal.
ORARIO
"Alavez nos ta urgi pa minister tuma un desicion encuanto orario di scol cu pa por lo menos un siman. SIMAR ta tene na cuenta cu ley di “leerplicht” y ta compronde cu scolnan ta preocupa cu “lesuitval” ta ocaciona retraso den preperacion pa entre otro S.O.’s, pero ta conciente tambe cu e bienestar y salud di tanto alumno-, como maestronan ta primordial". Segun e sindicato, hopi hende, incluso mayornan di alumnonan, ta cuestiona e hecho cu ta purba di baha e orario di scol, mientras cu ta trata aki di bienestar di e propio studiante. E maestro no lo “haya liber” manera cu ta pretende. Su orario di trabou ta sigi normal.
FONDO
SIMAR ta spera cu e proximo gobierno lo tene e situacion actual di enseñansa na consideracion. No por ta posibel cu den ciglo 21, cu tur e factornan pa motibo di calentamento global, ainda ta pretende cu un maestro di scol y su alumnonan mester pasa 5 pa 7 ora den temperaturanan fuera di lo normal cu ta varia di 32 pa 42 grado celcius. Ta di spera cu lo duna enseñansa y su ambtenaarnan e balor cu nan merece door di aloca fondo extra pa cumpli cu tur e condicionnan cu falta pa loke ta seguridad y bienestar, pa asina nos tin mihor calidad humano den nos scolnan.
ORANJESTAD – Un grupo respeta di persona a protesta diamars atardi dilanti di e asina yama ‘Kill Cage’, of ‘Afmaakhok’ na Wayaca, banda di e Animal Shelter. Motibo di e protesta, ta pa haya atencion di esnan encarga di e trabou di pone e cacho y pushinan drumi cu ta wordo deposita na e sitio tur dia. E grupo di Crijijo Trappers a lidera e protesta aki y a pidi pa cumpli cu un lista di demanda, cu nan a comparti cu gobierno tambe. Segun nan, e reglanan aki por mehora e situacion den cual e bestianan ta wordo ‘poni drumi’. Nan tin un stappenplan cu dentro di poco lo keda anuncia. Segun e grupo, servicio veterinario cu ta responsabel pa e trabou, no ta haciendo nan trabou bon, ta pone e bestianan mata den un forma cruel y contra regla internacional. E departamento concerni un dia prome a desmenti esaki y ta lamenta cu ta plama informacion ‘falso’ riba rednan social.
ORANJESTAD – Dienst Technische Inspectie (DTI entrante diahuebs 18 di januari lo inicia cu e proceso di mudamento pa nan edificio nobo situa na Barcadera 153. Den cuadro di esaki DTI no por ricibi yamada via 584-5300 di cliente te cu dialuna 29 di januari. Dialuna 22 di januari pa dilanti DTI ta bay den full swing cu mudamento pa Barcadera y lo ta cera pa publico. Diamars 30 di januari DTI ta planea pa ta operacional atrobe. (lo monitor e proceso y ahusta fecha si ta necesario). Dialuna 5 di februari lo ta 100% operacional atrobe. Por yama ora di urgencia na 593-7945 pa servicio/informacion durante e periodo cu ta cera. No ta tuma cita pa keur auto. Pa accidente na pia di trabao por yama na 593-7913. DTI ta pidi disculpa pa e inconveniencia.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.


text:
ORANJESTAD - Diabierna anochi Minister di Finansas, Economia y Cultura Sra. mr. Xiomara Ruiz-Maduro tabata presente na e recital dedica na Rufo Wever pa conmemora su fecha natalicio di 100 aña y 40 aña di su fayecimento.
Musico, Compositor, Arreglista:
Rufo Wever tabata un compositor y musico di Aruba. El a compone: tumba, bolero, zamba, mambo, porro, merengue, danza, mazurka, polka y calypso. Tambe ta di importancia pa menciona cu ademas di compositor, Rufo Wever tabata areglista y tur e areglonan e tabata haci su mes.
Compone tabata facil pa Rufo Wever y ela composita un total di mas of menos 450, di esaki mas of menos 150 ta composicionnan completo pa piano of orkesta y 300 ta composicionnan y areglo pa cah’i orgel.
Na edad di 21 aña Rufo Wever a cuminsa cu e trabou di cah’i orgel. Aruba conoce awe na aña 2017 mas of menos 120 aña di musica di cah’i orgel, pero Rufo Wever tabata e prome persona cu a cuminsa traha e cylindernan pa e cah’i orgel na Aruba y ela haci esaki pa 33 aña. Anteriormente e cylindernan tabata bay Corsow. E hecho aki tambe ta duna Rufo Wever un luga special den historia di musica folklorico di Aruba.
Na 1976 "Aruba Dushi Tera" un composicion di 1950 di Rufo Wever y Padu Lampe, a ser decreta como Himno di Aruba na 1967 un couplet di Hubert Booi a wordo añadi na e himno.
E recital dedica na Rufo Wever tabata na su luga, e merece esaki y mucho mas. Un anochi yena cu nos musica cual a yena e luga cu bon ambiente. Minister Ruiz-Maduro den su maneho como mandatario y persona ta sostene, conserva y yuda promove actividadnan cultural pa concientisa nos pueblo cu nos cultura, identidad, custumber y tradicion ta primordial den desaroyo di nos como hende y nacion.


text:
Loke mas a resalta den e torneo cu Aruba Juniors a organisa pa su miembronan, ta e nivel di talento cu e club tin entre e hobennan cu ta practica basketball. Un vocero di e club a expresa cu loke semper a haci hopi falta na Aruba ta e cantidad di wega cu un hoben ta hunga cada aña. Aruba Juniors ta determina pa cambia esaki y den forma drastico, organisando eventonan henter aña, caminda un hoben por conta riba 30 pa 40 wega official den un aña.
Ganador di e torneo aki a bira e team di Warriors, siendo e underdog den e final Celtics a drenta e wega como e favorito, pero nan no tabata capaz pa impone nan dominio den e termino practico. Un di e factornan cu sin duda a hunga un rol ta e hecho cu Celtics a purba demasiado 3-pointer y a hinka apenas 2 di 13. Warriors encambio tabata mas modesto cu 2 di 7.
Celtics no tabatin necesidad pa uza e tactica ey, siendo cu nan tabata e team cu e miho combinacion di wega y sigur teniendo Arron Stamper como e maximo assist-man den nan team y un miho porcentahe di shooting cu 38% riba 34 di Celtics. Ta bin acerca cu Christaan Auwerda a exhibi un gran talento como shot-blocker y cu un timing natural, el a block 6 shot.
Warriors tabatin apenas ventaha di 19-17 den e promer quarter. Den di dos quarter Celtics a nivela e wega pa drenta sociego cu un ventaha di un punto: 29-30.
Na e momento ey e wega a mustra di tabata den nan man, ya cu e starter y game-planner Elijah Whitfield a foul-out y a perde casi henter e segundo mita di wega. Celtics a probecha poco di e ausencia aki, cu a crea un mismatch, aunke cu nan a termina e tercer quarter cu un ventaha di 3 punto: 43-46.
Entre e hoben Jevahno Maduro, e veterano Genaro Helder y e junior Michael Charles, Warriors a gara e ultimo quarter cu dos man pa outscore Celtics 16-9. Genaro a tuma e prome basket, sigui pa 3 basket sigui di Jevahno y despues di esey Genaro y Michael a comparti e restante mitar di e 16 puntonan pa gana e torneo cu 59-55. E tabata un wega di un bon nivel.
Jevahno tabatin un rating positivo di 51 cu ta e resultado entre otro di 18 punto y nada menos cu 23 rebound. Genaro a logra un rating di 29, cu 16 punto y 10 rebound. Michael a termina cu 11 punto. Pa Celtics, Arron a logra un rating positivo di 28, cu 20 punto, 10 rebound y 6 assist. Christiaan su rating tabata 24, cu 11 punto, mientras cu Eloy Ruiz a hanya rating di 12, cu 12 punto.
Na final di e wega e organisadornan a otorga na Jevahno Maduro e premio pa e titulo di MVP. Tambe Jevahno a gana e contest di 3-point shooting cu 6 canasta for di 20 tiro.
E dia prome a tuma lugar e buelta eliminatorio pa saca 10 finalista y aki Elias Suarez a domina e anochi cu un porcentahe di 40%, resultado di 8 canasta den 20 intento, pero e no por a ripiti esaki den e final. A premia tambe e topscorer di e torneo den e hoben Leonardo Winterdal cu 11 punto pa un averahe di 18.5 pa wega. Leo tin un facilidad natural pa score tanto di distancia, incluso di 3 punto, pero tambe den drivenan dificil. Cedrick Pas a bay cu e titulo di top-rebounder cu 61, igual na 10 pa wega. Arron Stamper a hasi 36 assist, bon pa 6 pa wega.
Finalmente prome cu tur e participantenan por a sinta y gosa di un bon barbecue haci pa Capan Tromp, e organisadornan encabesa pa Sandra Croes, Emile Herde, Luis Tromp y Tom Pietersz, a premia e hungadornan cu mas wega a gana den e torneo di pasarela, cadet y junior.
Marco Gomez a logra e miho cu 5-1, sigui pa Bernie Adams y Leo Winterdal cu 5-2.
Otronan cu a haya medaya ta Jevahno y Joshua Martis cu 4-3, Elias Suarez 3-4 y Jeven Regalis 3-2. Pronto Aruba Juniors lo anuncia su otro plannan pa e division di basketball y con ta bai pone esaki engrandece como un academia di basketball.


text:
Presentacion di 3 obra literario di Jossy Tromp
Diaranson 25 di maart 2015 sr. Jossy Tromp ta presenta 3 obra literario na Papiamento na Biblioteca Nacional Aruba na George Madurostraat. Un cuenta ficticio titula ‘Tera di Waltaca’, un obra di teatro ‘Camind’i cruz’ y un obra di poesia ‘Na caminda’. E anochi cu canto, charla y declamacion ta cuminsa 7or y mey y tur hende ta bonbini.
Jossy Tromp (Aruba, 1954) a studia Biologia y Ley. Den su storianan por reconoce elementonan di e cultura tradicional. Otro publicacionnan di sr. Jossy Tromp ta: "Un anochi y otro cuenta Arubiano", ' Cetilalma y otro cuentanan Arubiano' (1988) y 'E biento di atardi y otro cuentanan Arubiano' (1998), E barbulet preto y otro cuenta Arubiano (2007), Gabilan (2009), 13 cuenta (2011). ‘Camind’i cruz’ ta un obra cu Jossy a cuminsa skirbi e manuscrito na 1979, tempo cu e tabata biba na Utrecht. ‘Na caminda’ ta su di dos tomo di poesia.
Por lesa un analises di Tera di Waltaca skirbi door di Joe Fortin den Bon Dia di 10-april-2015, pag. A15. Tambe den edicion di 11 di april.
E presentacion ta den cuadro di celebracion di Dia Internacional di Poesia y Dia Internacional di Teatro. Ta un honor pa Biblioteca Nacional Aruba, Instituto Pedagogico Arubano y Departamento di Cultura Aruba pa presenta tres obra literario skirbi pa e autor Arubano mr. drs. Jossy Tromp. Ta trata di tres diferente genero di literatura esta prosa, poesia y teatro. Di e forma unico aki e autor ta demostra su versatilidad den expresion literario.
Durante e anochi lo tira un bista riba carera y trayectorio musical di Chencho Kelly. Acualmente tin un exposicion pa Chencho Kelly su 'Bida den musica' na cas di mayornan di Betico Croes, den cuadro di e celebracion di Dia di Himno y bandera.


text:
ORANJESTAD - E refineria CITGO no a permiti e delegacion Hulandes di drenta den e refineria. Asina e parlamentario Ronald van Raak pa partido SP y vocero pa asuntonan di Reino Hulandes den Tweede Kamer a bisa den su columna, un dia despues cu e tabata di bishita na Aruba. Den su funcion como columnista, a raporta su bishita den e portal The post Online bou di e titulo, "Loke mi no a wordo permiti pa mira". Fuera di a repasa su bishita completo, el a dedica tempo na e bishita di e delegacion na e refineria, pero no tabatin bon palabra pa esaki. "Na e refineria, e portanan a keda duro cera. Nos a pidi e compania CITGO pa un combersacion, pero nan a nenga pa ricibi delegacion di Tweede Kamer" van Raak ta sigui bisa.
DUDA
Segun van Raak, danki na e crisis na Venezuela, e futuro di e refineria a bira 'insigur'. "Ta sorprendemi cu Aruba kier restart e refineria bieu, hunto cu e compania Mericano-Venezolano CITGO" e parlamentario a sigui bisa. "Hopi politico (na Aruba) a sigura nos e siman aki cu e proyecto aki lo sigui, aunke cu Venezuela ta den crisis. Pero nos kier a mira esaki cu nos propio wowo".
BISHITA
Segun van Raak, manera ta custumber fuera di reuni cu politico, ta haci bishita tambe na varios sitio. Entre nan e refineria, 'pero aki e porta a keda duro cera'. Despues cu (manera ya relata), e delegacion no por a drenta e refineria, a pidi gobierno di Aruba pa por a mira e progreso di e refineria. "Pero nan a tene nos bus 'celosamente' for di e tereno". Esey a pone cu riba nan propio iniciativa, van Raak y colega di VVD Andre Bosman a bay cu un periodista na e sitio un dia despues, y a subi e tereno sin problema. "Esey tabata basta facil, pasobra no por a mira niun hende. Nos no a haya ningun señal cu e refineria a cuminsa, y loke si nos a mira ta un tereno bandona cu hopi 'desecho'. Segun van Raak, ta un señal cu den Reino, Aruba ta drentando un avontura politico y financiero insigur, mientras cu ta purba burla di politiconan Hulandes cu cifranan incorecto y weganan politico. Esaki mientras cu Hulanda dentro di Reino ta responsabel pa bon gobernacion y finanzas sano. Mas pio, ta cu di e manera aki, nos ta entrega nos mes na Venezuela" van Raak ta finalisa bisando.
Fuente: The Post Online , foto cortesia The Post online
DEN HAAG – E agentenan policial envolvi den e detencion fatal di e Arubiano Mitch Henriquez, ta apela an sentencia. Asina nan abogado a raporta segun e corant hulandes Telegraaf. E polisnan a keda sentencia fin di aña pasa na castigonan condicional di 6 luna di prison, cu un periodo di prueba di un aña. “Ambos agentenan no por haya nan mes cu e sentencia aki, y e defensa ta di opinion cu mester haya absolucion total” segin e abogado di e polisnan riba e website. Ministerio publico no ta apela e sentencia den e caso di Henriquez.
DEN HAAG – Secretario di Estado Hulandes encarga cu asuntonan di Reino Raymond Knops ta bishita Aruba otro siman diahuebs 11 di januari. Asina gobierno Hulandes a informa awe mainta. Su bishita ta parti di un bishita di ‘introduccion’ pa islanan ABC cu ta cuminsa dia 8 di januari na Bonaire, sigui pa Corsou dia 9 y ta caba na Aruba dia 11 di januari.
DEN HAAG – E famia di e Arubiano Mitch Henriquez cu a fayece na Hulanda na 2015 despues di un disputa cu polis, ta den shock ainda. Esey despues di a tuma nota di e sentencia awe mainta cu dos polis Hulandes a haya relaciona cu e caso. “Manera bo por imagina nos un biaha mas a keda completamente sorprendí di e uitspraak di huez” Lila Henriquez, e ruman di Mitch a bisa NoticiaCla diahuebs atardi. “Nan ta culpabel di maltrato cu consecuencia e morto di Michel. Huez ta bisa cu nan straf ta 6 Luna di strafcel voorwaardelijk? Nos a keda spraakloos” Henriquez a sigui bisa. E dos polisnan a haya castigo condicional di 6 luna prison, pero por continua cu nan trabou como polis. “Eigenlijk nos ta den shock ainda cu e vonnis aki”.
SCHIPHOL - Corte na Schiphol na Hulanda awe mainta a sentencia e dos agentenan policial envolvi den e caso di morto di e Arubiano Mitch Henriquez cu 6 luna di castigo condicional di prison. Esaki pasobra a haya nan culpabel den e caso debi na nan actuacion durante e detencion di Henriquez na 2015.
DEN HAAG – Mas of menos 100 persona a protesta diasabra atardi na Den Haag contra violencia policial, como consecuencia di e morto di e Arubiano Mitch Henriquez na 2015. E demostracion, segun polis, a bay sin incidente of detencion. Prome cu e manifestacion, e ruman muher a pidi explicitamente pa un marcha pasivo.
SCHIPHOL – E plaza na aeropuerto di Schiphol na Hulanda ta liber atrobe despues cu marechaussee a tira un homber cu tabata menaza cu un cuchio. Asina prensa Hulandes ta raporta awe mainta. E homber cu cuchio tabatin problema cu un otro homber. Despues cu a cera e plaza pa mei ora pa atende cu e problema, tur cos tabata ‘normal atrobe’. Segun marechaussee no por papia di un acto di terror, pero tabatin hopi panico di pasahero cu a keda evacua pa 20 minuut mientras cu autoridad tabata ‘atende cu e problema’. Foto cortesia? KAWIJKO MEDIA


text:
Parlamentario Jeffrey Kelly a tuma nota di un articulo caminda cu DOW ta splica tocante e inversion cu a wordo haci durante e ultimo añanan pa loke ta regarda infrastructura di nos scolnan.
Pueblo por a mira pa su mes con rond di Aruba renobacion y mantencion di un gran cantidad
Amy Richards (MEP) kier sa
Despues cu MEP a denuncia e forma con Gabinete Eman a derocha 3 biyon florin extra cu nan a haya na entrada durante e ultimo 7 añanan y cu te ainda nan no por responsabilisa nan mes pa cu e suma biyonario aki, awor ta Parlamentario
Departamento di Enseñansa Aruba (DEA) ta informa cu e vakantierooster pa aña escolar-academico 2018-2019 como tambe e “ATV-dagen Onderwijspersoneel” pa aña calendario 2019 a keda aproba.
Departamento di Enseñansa t’e instancia responsabel pa traha e concept vakantierooster y Dienst Inspectie van het Onderwijs, Directivanan di Scol y SIMAR ta duna nan
Diasabra durante fiesta di San Juan e gay a keda carbon carbon!! Den e famoso Kudawecha Square Garden, esta 99 Bar & Restaurant bou guia di e dr. di domino fo’i Beijing, y gozando di tremendo sponsoring di Hennesy, e team cu ultimamente ta sutando un y tur, esta Team
Durante reunion publico unda a trata 5 diferente ley cu ta trata pensioen di biehez, ley cu ta regarda e pago n’e ex-trahadornan di Setar, ley cu ta regarda cambionan den ley di Inkomstenbelasting, ley cu ta regula reduccion di debe di estudio, fraccion di MEP a presenta un amienda
Un grupo di 7 detenido a logra logra nan diploma na KIA prome cu nan sali y pa cu esaki e instituto ta sumamente contento. Esaki ta bin pasobra no solamente e personal di KIA, pero cu cooperacion di personanan di afo a hinca proyecto y cursonan den otro cu
Esaki por tin consecuencia pa destruccion di Plaza Padu y pa centro di Playa
Un pregunta cu ultimamente ta ser haci tabata, unda e partidonan politico lo entrega nan lista di candidato pa eleccion, cu ta dia 4 di augustus awor.
Anteriormente esaki a bin ta tuma lugar na ex-Havana Club, cu
WILLEMSTAD – Diahuebs 22 di jüni ultimo, a tuma lugar e simposio special di Cft na ocasion di despedida di e Presidente y dos miembro di e Colegio di supervision financiero. Èx Gobernador y Minister di Estado, prof. Mr. Jaime Saleh, y anterior miembro di Parlamento Hulandes (Tweede Kamer) y
Paseo Herencia ta celebra su di 10 aniversario. For di comienso ya caba e tabata un atraccion riba su mes.
Paseo Herencia ta conoci pa su architectura unico cu tin hopi caracteristica di edificionan di antes y e t’e unico mall na Aruba cu tin un show di awa.
Paseo Herencia tin
Lecturer Faculty of Hospitality and Tourism Management Studies, Jo-Anne Croes, a termina su estudio na Colegio Arubano, a sigui pa IPA, pero a haya su prome trabou den e industria di Timeshare.
“Ey mi a namora di nos industria di hotel, industria di turismo”, Jo-Anne Croes a indica. Esaki a dun’e


text:
E Reddings en Co√∂rdinatie Centrum (RCC) di Warda Costa di Caribe Hulandes (KWCARIB) dialuna 18 di December a ricibi un notificacion di e barco di carga yama ‘Punta’ cu un miembro di su tripulacion a cay for di trapi ya perde conocemento.
Na e momento ey, Punta tabata situa na 60 miya noord di Corsou. E helicopter di Warda Costa , AW 130 cu un dokter di CIRTO mediko a bordo, a sali rumbo pa e barco ‘Punta’ pa duna asistencia na e herido. Na nan yegada di e sitio, despues di un chekeo a dicidi di trece e herido tera pa asina e wordo transport’e pa hospital. E helicopter por aterisa riba un luga bashi banda di stadion di Rif, despues cu polis a wordo informa. Ambulance tabata cla wardando yegada di e herido, pa asina bou di escolta policial hiba e pashent pa hospital. Su situacion ta critico.
Warda Costa di Caribe Hulandes ta haci un evacuacion medico
E Reddings en Co√∂rdinatie Centrum (RCC) di Warda Costa di Caribe Hulandes (KWCARIB) dialuna 18 di December a ricibi un notificacion di e barco di carga yama ‘Punta’ cu un miembro di su tripulacion a cay for di trapi ya perde conocemento.


text:
RBC Royal bank un partner den promocion di lesamento
RBC Royal Bank, main sponsor di Festival di buki pa mucha, a haci un donacion di buki na Sint. Annaschool. E scol a keda masha contento cu e gesto di RBC Royal bank mirando cu nan a caba di drecha nan biblioteca. Un momento perfecto pa amplia e coleccion di buki pa mucha. Tur alumno y juffrouw y tambe Nata Tromp, empleado di Biblioteca Nacional Aruba, kende ta asistiendo St Annaschool temporalmente cu nan coleccion, a keda hopi contento. Sr. Rafini hunto cu sra. Rose-Ann Ruiz-Woorts a entrega e donacion na scol. Nan a enfatisa e importancia di lesamento. RBC Royal bank ta e sponsor principal di e Festival di buki pa mucha pa algun aña caba. Biblioteca Nacional Aruba ta gradici RBC Royal Bank pa nan sosten continuo y tambe pa e gesto balioso aki pa e biblioteca di Sint Annaschool.


text:
WILLEMSTAD — Manera ya kaba konosí, Kòrsou ta organisadó di e Flow Carifta Games 2017. E evento di atletismo mas grandi di Caribe aki, lo tuma lugá di dia 15 pa 17 di aprel 2017.
Tin un grupo grandi di atleta hóben di Kòrsou, ku ya ta preparando pa un periodo largu pa e Carifta Games. Lamentablemente e Asosiashon di Atletismo (C.A.B) huntu ku e Komité Organisadó (StOA) ta partisipá ku e prospekto Naysa Ramirez no por partisipá mas pa motibunan médiko ku a presentá na un momento inesperá. Nasya ta un talento enorme den e disiplina bulamentu leu, i tabata nominado pa atleta di aña 2016.
Representante di e organisashonnan menshoná a bishitá Naysa resientemente na e kinderafdeling di SEHOS, i a desey’e un pronto rekuperashon.
E embahador di Carifta Games, sra Ruthline Koeiman, tambe a bishitá Naysa.
Nos ta deseá Nasya un pronto rekuperashon, i hopi mas éksito ku su karera deportivo.


text:
Cumpleaños Diahuebs 29 April 2010
:D :D :D :D :D :D :D :D Awe 29 april ta cumpli aña, e futuro capitan di barco RASCHYD ARENDS. E ta haya palabranan...
Marcos Witt, Cantante Di Canticanan Cristian Cerca Prome Minister Mike Eman
ORANJESTAD (AAN): Na 2001 e cantante di cancionnan cristian y conoci pa e cancion inmensamente popular “Enciende una luz” Marcos Witt tabata na Aruba...
Caso Endy Croes vs. Lotto pa Deporte ta keda den lus negativo
Barbaridad tras di barbaridad Ex Minister Ramon Lee ta firma carta incriminatorio ORANJESTAD (AAN): Un carta cu a worde firma pa ex Minister Ramon Lee pa...
Aruba a pasa tog door di e crisis!
Drs. Ben Marapin: ORANJESTAD (AAN) -- Apesar cu tabata tin e crisis economico mundial reciente y su impacto tabata serio riba Aruba, fuera di e...
“Pueblo a vota pa un cambio pa mehor y no pa drecha cos cu...
Lider PDR: OM, KPA y Minister mester reahusta prioridadnan! ORANJESTAD (AAN) -- Den conferencia di prensa di fraccion di PDR, mr. Andin Bikker a menciona...
E posicion di PVL di APFA ta uno hopi critico y un decision mester...
Segun directora general di APFA, ORANJESTAD (AAN): Ultimo dianan aki tin masha comentario ta circula den diferente area cu APFA e fondo di pension, ta...
Incertidumbre pa loke ta continuacion di trabao ta algo hopi desagradabel pa un trahador
Segun Presidente di SEPPA, ORANJESTAD (AAN): Diaranzon a puntra presidente di SEPPA Magaly Brito riba e posicion di e obreronan awendia, mirando cu ta bay...
Parlamento a aproba aumento di room tax cu 1.5% entrante 1 di mei 2010
ORANJESTAD (AAN): Ayera durante reunion publico di Parlamento a keda aproba e ontwerp-landsverordening pa e cambio di e Landsverordening logeerbelasting. Esaki ta encera cu...
Nilo Swaen y Eddie Briezen a yama sector priva pa egoista
Den Parlamento ayera ORANJESTAD (AAN): Ayera dos di e parlamentarionan di MEP a laga cara di Aruba na berguenza. Siguiendo e reunion di Parlamento ayera...


text:
SETAR recientemente a firma un contract cu tanto e organizacion di SMAC y MUSICA. Manera ta conoci, tur dos organisacion ta hunga un rol importante pa e exito di nos Carnaval 63 y SETAR ta duna na tur 2 un aporte financiero pa logra esaki.
SETAR su contribucion pa añanan caba ta substancial pa e Carnaval di Aruba y di e aña aki no ta excepcion. SETAR como un patrosinador principal di Carnaval di Aruba, ya pa hopi tempo caba ta aportando na e fiesta cultural mas grandi di Aruba cu ta ensera organizacion di festivalnan y competencianan den musica di nos carnaval, Eleccion di Reina, Paradanan y otro actividadnan di Carnaval.
Ademas di esaki SETAR ta otorga regalonan den forma di “gift certificates” na e ganadornan di e diferente festival y eleccionnan. Tambe SETAR ta sponsor MUSICA financieramente pa organisa e Aruba Caiso & Soca Monarch Festival 2017.
Den Carnaval 63 SETAR pa mantene tradicion di e musica cu a inicia e Carnaval di Aruba ta sponsor diferente steelband y brassband (e.o. New Generation Steelband, North Stars Steel Band, Quality Brassband, Massive Brassband,.
Riba e potretnan por mira momento cu Sr.Roland Croes, director di SETAR ta firma cu representantenan di tanto SMAC como MUSICA.


text:
Despues cu director di St. Fundacion Lotto pa Deporte, sr. Di Stefano Wernet a lansa e prome bala di e di tres wega di final entre Red Machine y ATCO Indians, esnan presente por a gosa di un tremendo partido final entre e dos rivalnan grandi aki.
Pa loke t’e wega mes esaki tabata uno spectacular unda a lo largo Red Machine tabatin e rosea mas largo unda den e ultimo inning nan a probecha di hinca dos careda e bay cu e victoria di 4 – 2 y asina tambe logra nan di tres titulo consecutivo di baseball AA di ABBA.
Federacion di Baseball AA bou liderazgo di Presidente sr. Sherwin Howell ta trahando duro pa trece un cambio den nos baseball local y purba na hiba e deporte na un otro nivel cu Aruba ta custuma cune.
Dos siman pasa ABBA a organisa pa prome biaha den historia di Aruba su baseball e 1st ABBA Baseball Week cu a resulta den un exito rotundo unda mas cu 400 persona entre nan peloteronan infantil y hubenil, coach y manager como tambe umpire a participa activamente.
Lotto kier a felicita e ekiponan Red Machine y ATCO Indians cu nan titulo di campeon y sub campeon di ABBA como tambe Federacion di Baseball Arubano ABBA cu nan exitoso campeonato di baseball 2017. Lotto lo tey semper pa keda cambia bida di nos deportistanan, sigur di den e deporte di baseball.


text:
Tuesday, September 29, 2009
BON OBRANAN
Bon dia! Awe aki na Canada ta haci basta frio y biento ta supla duro! E clima
ta cambiando, y winter ta riba caminda! Awor ta dushi pa sinta paden y wak
pafo! Ata Señor Bicento ta cla pa su estudio Biblico pa awe:
"Nos tabatin dos mensahe cortico tocante e declaracion Biblico cu ta bisa nos masha cla, cu no tin ni un hende cu ta hasi bon, y cu nos tur a desvia di e bon camina. Scritura ta enfatisa cu Cristo a bin na mundo pa salba pecadornan. Lesa cuidadosamente Romanonan capitulo 4 y 5 tocante e tema ey.
Pero awe nos ke trece padilanti, e otro banda di e medaya. Y nos ta recomenda e siguiente Scrituranan aki: Romanonan capitulonan 5 y 6. Tambe Efesionan Capitulo 2. Tin hopi otro Scrituranan cu ta papia cu nos tocante con pa biba como uno cu a tende e Evangelio di gracia di Dios, y cu yudansa di e Spirito di Dios a repenti di pica y a ricibi Señor Jesus como nan Salbador.
Den Efesionan 2:8-10, nos ta lesa lo siguiente, "Pasobra pa medio di gracia boso a wordo salba, door di fe, y esaki no ta for di boso mes, e ta e regalo di Dios; no pa medio di obranan, asina cu ningun hende por gaba. Pasobra nos ta Dios Su obra, crea den Cristo Jesus pa haci bon obranan, cual Dios a prepara di padilanti pa nos hasi."
Aki anto amigonan y rumannan stima pa Dios nos Tata Su mes, nos ta haya claramente mescos cu den hopi otro Scrituranan, e otro banda tocante bon y mal hende. Ora cu un pecador ta obedece e Evangelio di gracia di Dios mediante repentimento sincero y fe den Esun cu a carga nos picanan den Su curpa ariba e crus, y cu a wordo dera, pero a resucita for di morto door di Dios e Tata; e persona aki, segun Scritura, ta nace di nobo y ta ricibi e Spirito Santo como seyo di garantia cu e ta pertenece na Dios. (Lesa Efesionan 1:13,14 y Efesionan 4:30-32).
Pone bon atencion cu den e porcionnan di Scrituranan aki, nos ta haya algo di loke bon obranan ta nifica. Pasobra aki den Antiyas y Aruba nos tabata pensa cu bon obranan ta nifica ora cu bo ta duna limosna na un pober, of bo ta asisti na misa y sorto di cosnan asina. Pero lesando e carta aki cu e Apostel Pablo a scirbi na e Cristiannan di Efeso, y esun scirbi na e Colosensenan, nos por mira hopi cla e loke bon obranan ta nifica. Lesa por fabor e dos cartanan aki cu oracion sincero di curason y cu e Spirito Santo di Dios lumina nos, pa nos por repenti y confesa nos picanan di negligencia.
Cu Señor mediante Su Palabra y Su Spirito Santo lo ilumina nos mente pa nos por mira e balki cu ta den nos
mes wowo. Anto e ora si nos lo por mira cla pa nos saca e stof cu ta den wowo di nos ruman.
......nos lo continua cu e tema aki den nos proximo mensahe cortico. PASA UN DUSHI DIA... si bo a lesa
esaki tuma un rato y comenta sea ariba Facebook, ariba blog of via email.
ta cambiando, y winter ta riba caminda! Awor ta dushi pa sinta paden y wak
pafo! Ata Señor Bicento ta cla pa su estudio Biblico pa awe:
"Nos tabatin dos mensahe cortico tocante e declaracion Biblico cu ta bisa nos masha cla, cu no tin ni un hende cu ta hasi bon, y cu nos tur a desvia di e bon camina. Scritura ta enfatisa cu Cristo a bin na mundo pa salba pecadornan. Lesa cuidadosamente Romanonan capitulo 4 y 5 tocante e tema ey.
Pero awe nos ke trece padilanti, e otro banda di e medaya. Y nos ta recomenda e siguiente Scrituranan aki: Romanonan capitulonan 5 y 6. Tambe Efesionan Capitulo 2. Tin hopi otro Scrituranan cu ta papia cu nos tocante con pa biba como uno cu a tende e Evangelio di gracia di Dios, y cu yudansa di e Spirito di Dios a repenti di pica y a ricibi Señor Jesus como nan Salbador.
Den Efesionan 2:8-10, nos ta lesa lo siguiente, "Pasobra pa medio di gracia boso a wordo salba, door di fe, y esaki no ta for di boso mes, e ta e regalo di Dios; no pa medio di obranan, asina cu ningun hende por gaba. Pasobra nos ta Dios Su obra, crea den Cristo Jesus pa haci bon obranan, cual Dios a prepara di padilanti pa nos hasi."
Aki anto amigonan y rumannan stima pa Dios nos Tata Su mes, nos ta haya claramente mescos cu den hopi otro Scrituranan, e otro banda tocante bon y mal hende. Ora cu un pecador ta obedece e Evangelio di gracia di Dios mediante repentimento sincero y fe den Esun cu a carga nos picanan den Su curpa ariba e crus, y cu a wordo dera, pero a resucita for di morto door di Dios e Tata; e persona aki, segun Scritura, ta nace di nobo y ta ricibi e Spirito Santo como seyo di garantia cu e ta pertenece na Dios. (Lesa Efesionan 1:13,14 y Efesionan 4:30-32).
Pone bon atencion cu den e porcionnan di Scrituranan aki, nos ta haya algo di loke bon obranan ta nifica. Pasobra aki den Antiyas y Aruba nos tabata pensa cu bon obranan ta nifica ora cu bo ta duna limosna na un pober, of bo ta asisti na misa y sorto di cosnan asina. Pero lesando e carta aki cu e Apostel Pablo a scirbi na e Cristiannan di Efeso, y esun scirbi na e Colosensenan, nos por mira hopi cla e loke bon obranan ta nifica. Lesa por fabor e dos cartanan aki cu oracion sincero di curason y cu e Spirito Santo di Dios lumina nos, pa nos por repenti y confesa nos picanan di negligencia.
Cu Señor mediante Su Palabra y Su Spirito Santo lo ilumina nos mente pa nos por mira e balki cu ta den nos
mes wowo. Anto e ora si nos lo por mira cla pa nos saca e stof cu ta den wowo di nos ruman.
......nos lo continua cu e tema aki den nos proximo mensahe cortico. PASA UN DUSHI DIA... si bo a lesa
esaki tuma un rato y comenta sea ariba Facebook, ariba blog of via email.
Posted by Bicento & Betty Henriquez at 10:24 AM No comments: Links to this post
Thursday, September 24, 2009
BON HENDE (Continua)
Bon tardi, amigo/anan!
Danki pa tur emailnan, y pa commentarionan ariba Facebook. Semper e ta un bendicion pa nos tende algo di bosonan! Wel, aki na Canada e COSECHA ta tur rond di nos. Unda cu nos ta keiro, e cunuceronan ta bezig ta trece e cosecha den e mangasina prome cu winter: sea ta trigo, canola, haver, of batata, wortel, tomati, of maishi. E ta un bunita tempo di aña y tambe bunita pa para opserva. Nos ta birando benificiarionan di e cosnan ey tambe!
Ata aki algun foto nos a saca despues di un biahenan aki e siman cu a pasa: gosando cosecha di tomatinan, plums, batata, concomber, etc., y ademas nos a haya pisca fresco na abundancia, cu nos por a parti cu otro. Bicento ta ataca poco tomati cu nos a haya - oh chikito e tomatinan ta!! Ma grandi cu nan ta, nan ta masha delicisio; mira plumsnan - nos a come sin corda e consecuensianan! Mira batatanan balente y concomber. Mi a traha hopi "dill pickles" cu e mas chikitonan. Asta pisca cu nos a haya for di leuw den norte for di rasa indjan canades. Utlimo nos ta corta apelnan cu nos a cosecha aki mes riba e propiedad cu nos ta bibando - ora largo nos a corta apel y fries nan;
AWOR PA NOS MEDITACION TOCANTE "UN BON HENDE"
Den nos prome mensahe tocante e topico aki di bon hende, nos a proba for di varios scritura cu no tin ni un hende cu ta bon den bista di Dios. Un di e errornan grandi ta pa un persona kere den su mes cu e ta puro y sin mancha y sin culpa den e bista di Dios, basa ariba su propio husticia, Nos mester comprende cu pica a drenta mundo via of door di un hende, y via di pica morto tambe a drenta. Y p’esey morto a pasa na tur hende, pasobra TUR a peca. (Romanonan 5:12)
Ma e bon noticia ta; cu mescos cu pica a drenta mundo door di un hende, mescos tambe Dios Su gracia abundante di pordon y bida eterno a bini door di un hende, cu ta JesuCristo. Ta bon pa nos comprende cu e drentado di pica den mundo door di un hende, a trece morto y condenacion. Pero e drentada di e gracia abundante di Dios mediante Su Yiu nos Señor, a trece hustificacion y bida eterno. Scritura ta repeti y ta enfatisa cu bida eterno y tur e bendicionnan cu ta compaña esey, ta regalo di Dios. E no ta algo cu nos por merece mediante nos propio obranan, of mediante nos religion y bida religioso.
Amigonan tur, tanto ta di Curaçao of Bonaire of di Aruba; e bida abundante aki nos por ricibi’e di gracia, y nos no por paga p’e. Pero el a costa un preis masha halto mes. Mas cu nos lo por comprende. El a costa e bida y e sanger di e Yiu di Dios cu ta nos Señor y Salbador JesuCristo. P’esey cu awe nos ta dobla nos rudianan pa e Yiu di Dios. Pasobra El a bin na mundo den un curpa manera esun di nos. Un curpa cu por a sinti dolor y cansancio. Un curpa cu por a wordo tenta pa haci pica mescos cu nos, pero El a risisti tentacion aunke cu El a sufri pa esey. Y den tur eseynan Señor Jesus a obedece e boluntad di Dios e Tata, y umiyando Su mes, El a obedece e boluntad di e Tata te na morto, anto e morto ariba un crus. Y nos ta lesa den Beibel cu pa motibo di Su obediencia, e Tata a hals’E te na e lugar di mas halto, y a dun’E e nomber cu ta ariba tur nomber. Di manera cu pa e nomber di Jesus, tur rudia lo dobla, tanto ta den cielo como ariba mundo y bou di tera. Y tur lenga lo confesa cu JesuCristo ta Señor na e gloria di Dios e Tata. (Lesa Filipensenan 2:5-11)
P’esey Amigonan, laga nos comprende y obedece e Scrituranan cu ta bisa nos suficientemente cla, cu no ta existi ningun hende den mundo cu ta asina un bon hende, cu Dios lo recompens’e cu bida eterno ora cu e muri. Señor Jesus no a bini na mundo pa busca e hendenan cu ta husto, ma El a bini pa busca y salba e pecadornan cu repenti. Segun Scritura, awe ta e dia di salbacion. P’esey si bo ta uno cu a tende Su bos awe, no haci bo curason duro door di sigui biba manera un cos cu e spiertamento y invitacionnan ey no ta pa bo.
Obedece Señor awe y awor y biba. Pasobra na tur hende cu ricibi Señor Jesus pa medio di fe awe, ta ricibi e drecho pa bira yiunan di Dios: no nací di manera natural, pero nasí di Dios.
(Lesa Juan 1:1-14)
TE UN OTRO :BLOG
Obedece Señor awe y awor y biba. Pasobra na tur hende cu ricibi Señor Jesus pa medio di fe awe, ta ricibi e drecho pa bira yiunan di Dios: no nací di manera natural, pero nasí di Dios.
(Lesa Juan 1:1-14)
TE UN OTRO :BLOG
Posted by Bicento & Betty Henriquez at 1:08 PM No comments: Links to this post
Saturday, September 12, 2009
UN BON HENDE
Bon dia amigonan y amiganan! Ya nos ta den e luna di September. E weekend cu a pasa, nos dos biehitonan a coge nos rumbo pa un Lagun (SLED LAKE) leuw den parti nord di nos provensia. Nos a pasa tres dia trankilo asina den un cabina ofreci na nos pa un sobrina di ami, Betty. E ta na oriya di e lagun, y ey nos por a sinta wak e lagun y e parhanan, e binanan. E cabina ta tur rond na bentana - pues bunita bista -unda cu nos a bira nos cara! Mi ta post un dos foto pa boso por gos'e hunto cu nos!
4. E cabina den cual nos a hospeda!
4. E cabina den cual nos a hospeda!
3. Bicento y Betty ariba QUAD ta keiro den e mondinan conoci di tin beer den dje! Basta curashi, no? 2. Bicento yen di animo pa hisa hacha pa chapi palo! Pakico? 1. Pa su "purunchi" kainta pia. Wel, wel, e tabata un dushi weekend. Ma awor na cosnan mas serio..... Kico Beibel ta bisa tocante: Un Bon Hende.
Mas tanto despues cu un persona a muri y a worde dera, nos por tende expreshonnan manera: "E tabata un bon hende." Of: "E tabata un mal hende." E forma ey di husgamento a existi for di principio di e creacion di hende riba mundo. Asina pronto cu e prome hende Adam a peca, pica a drenta den mundo, y hunto cu pica morto tambe a drenta. Y asina morto a pasa na tur hende, pasobra tur a peca.
Sinembargo e ta cla pa mira, cu no ta tur hende ta comete e mes un sorto di picanan. No ta tur hende ta comete crimennan horibel manera matamento of abuso contra mucha of hende di edad halto. Ehempel tocante loke hende ta considera como bon hende, nos por haya den Scritura mes. Den e Evangelio di Juan 7, nos por lesa con den un ocacion Señor Jesus a dicidi di asisti na e fiesta di tentnan na secreto, pasobra e Judiunan tabata busc’E pa mata. Anto den Juan 7:12, nos ta lesa lo siguiente: "Den e multitudnan tabatin hopi murmuramento tocante di Jesus. Algun tabata bisa: "E ta un bon persona. Otronan tabata bisa: No, alcontrario, E ta desvia e multitud." Nos por sigui cu mas ehemplonan for di Scritura, pero e husgamento tocante bon hende y mal hende ta algo universal. Considera e tres islanan di Aruba, Curaçao y Bonaire. E gran mayoria ta wordo yama Cristiannan. Y e mayoria di e asina yama Cristiannan, tin e pensamento cu ta e bon hendenan lo bai cielo un dia, mientras cu e mal hendenan lo wordo tira den candela y kima pa semper.
E pregunta cu ta keda ta esaki: "Con nos por haya sabi e berdad tocante algo serio y solemne manera e doctrina aki di bon y di mal hende? Danki na nos Tata Celestial e contesta pa e pregunta aki, nos ta haya cla y sigur den Beibel. Di acuerdo cu Scritura Santo. "No tin ni un persona husto, ni sikiera uno; no tin un persona cu ta comprende, ni uno cu ta busca Dios. Tur a desvia y conhuntamente a bira inutil; no tin ni un persona cu ta hasi bon, ni sikiera uno. Nan garganta ta grafnan habri; nan lenga ta practica mintira. E veneno di colebra ta ariba nan lipnan. Nan boca ta yen di maldicion y amargura. Nan pia ta lihe pa drama sanger; ruina y miseria ta marca nan caminanan, y e camina di pas nan no conoce. No tin temor di Dios dilanti nan wowo." (Romanonan 3:9-18)
P’esey, amigonan; ta necesario pa nos comprende cu e porcion di Scritura aki., mescos cu otro Scrituranan, ta enclui cada uno di nos den e tres islanan aki, mescos cu tur otro sernan humano den mundo. No ta importa di cual nacion, ni ki color ni nada otro. Simplemente no tin excepcion di persona. Sea ta homber of mohe, color scur of color cla, sabi of sin educacion, etc. Pero Scritura no ta bisa cu tur hende ta comete e mes un picanan of crimennan of bahesa, etc. Pero loke Beibel si ta bisa masha cla mes ta: "CU TUR HENDE A PECA Y TA FALTA E GLORIA DI DIOS." (Lesa sin falta Romanonan 3:21-31) Pero danki pa semper na nos Dios y Tata Celestial, cu El a hasi e posibel, pa nos pecadornan por ricibi pordon di tur nos picanan y haya bida eterno.
Con? E contesta ta cla y ta wordo repeti bes tras bes den Scritura. Tuma pa ehempel e Apostel Pablo ta bisa nos den Romanonan 5: Cuminsando cu vers 17: "P’esey si un hende ta den Cristo, e ta un creacion nobo; e biew a bai, e nobo a bini! Tur esaki ta for di Dios, Kende a reconcilia nos na Su mes mediante of door di Cristo y a duna nos e ministerio di reconciliacion: cu Dios tabata reconciliando e mundo cu Su mes den Cristo, sin conta hende su picanan contra nan…. "P’esey nos ta embahadornan di Cristo, net manera Dios ta apela na boso door di nos. Nos ta roga boso den e nomber di Cristo: Sea reconcilia cu Dios. El a haci Esun Kende no tabatin pica pa bira pica pa nos, pa nos por bira e husticia di Dios den djE.": (Lesa 2 Cor. 5:17-21) Otro Scritura ta bisa nos lo siguiente: "Ta for di Dios nos ta den Cristo Jesus, Kende a bira pa nos sabiduria for di Dios, esta, nos husticia, santidad y redencion. P’esey, manera ta scirbi, Laga Esun cu ta gloria, gloria den Señor." (Lesa 1 Cor. 1:26-31) NOS TA INVITA BO pa comenta ariba e BLOG AKI... tuma un momento pa laga nos sabi cu bo a les'e.
(Nos lo continua riba un siguiente Blog)
Posted by Bicento & Betty Henriquez at 8:53 AM No comments: Links to this post
Subscribe to: Posts (Atom)


text:
Willemstad, UTS, den su afan pa keda trese servisio i solushonnan inovativo, konfiabel, pagabel i di kalidat haltu pa pueblo di Kòrsou, awor ku hopi orguyo ta introdusí den luna di òktober, e vershon Premium di e famoso aplikashon CARIFLIX grátis den diferente pakete di data di Chippie prepago. Despues ku CARIFLIX a subi merkado riba tapeit kòrá, a yega ora pa nos dal e siguiente paso i malkriá nos klientenan ku esaki.
Awor tur kliente di Chippie prepago por disfrutá di nan programashon faborito unda ku nan ta, na momentu ku aktivá un pakete prepago ku ta inkluí CARIFLIX. Usuarionan lo risibí akseso ilimitá n'e archivo di kontentido disponibel riba CARIFLIX. Pa garantisá ku kada kliente por tin un eksperensia úniko, UTS ta ofresé e mihó ' data network' i lo bai kuminsá fasilitá 'data roll-over' tambe. Pues e kantidat di data restante ta keda bálido den e siguiente luna na momentu ku re-aktivá e pakete di data.
CARIFLIX ta un aplikashon ku ta kontené un variedat di kanal di televishon (live streaming), radio i videonan produsí lokalmente, prinsipalmente na Papiamentu. CARIFLIX ta brinda Kòrsou i Karibe den su totalidat, akseso na un kantidat grandi di grabashon ku ta originá for di diferente medio di komunikashon manera CBA, Nos Pais, Vigilante, TCFM, i TeleCuraçao. Un i tur por disponé di e aplikashon aki riba nan telefòn òf kualke otro aparato elektróniko ku ta hasi uso di internèt, pa nan por sintonisá nan programashon faborito en bibu.
Luna di òktober definitivamente ta bai bira komienso di un époka spektakular ku kos bon so. Un periodo den kual nos klientenan lo por gosa sin fin di tur e inovashonnan ku nos lo bin kuné.


text: E accion aki ta encera informa y educa di sangura y criadero, deshaci di criadero potencial y e obhetonan grandi SERLIMAR lo percura pa kita nan. Atardi entre 5.00 y 7.00 GKMB lo fumiga e bario cu a keda controla pa Swipe team. Habri bentana y porta, persona cu problema respiratorio tin cu tuma precausion of no ta presente na momento di fumiga. Laba baki di awa y cambia e awa di bo mascota di cas. Tambe ta conta pa co’I hunga di mucha cu no ta tapa. Corda cu fumigacion so NO ta e solucion. Tin cu elimina criadero pa un resultado duradero. Cada cuidadano mester elimina tur criadero continuamente. Si tin criadero cada 2 siman lo tin sangura adulto bek si e criaderonan keda existi. Den medionan di comunicacion lo informa tur siman cua ta e bario den e districto cu ta wordo bishita pa e team di Swipe Actie Sangura


text:
Un storia chikito : obranan di arte di Rudyomar Leysner
Un storia chikito : obranan di arte di Rudyomar Leysner
Dialuna 17 di Juni a tuma lugar na Biblioteca Nacional Aruba e apertura oficial di e ultimo exposicion di hoben artista Rudyomar Leysner, studiante di Arte na Cartagena, Colombia. E temanan den e expo ki ta consisti di un storia chikito : basa riba e teoria di ‘big bang’ y e cuminsamento di formacion di universonan, Y tin diferente otro trabounan cu tema nan desde Guerra Mundial te Retrato familiar y otro obra nan pychodelico.
Esaki ta e di 4 expocion cu Rudyomar ta presenta na Aruba. Tambe e la haya oportunidad di presenta su obranan na Manizales, Colombia y na 1er concurso di arte realista na Spanje. Planeando pa participa na e prome bienal international di arte contemporaneo di Cartagena de Indias y un invitacion pa expone na Polonea.
Comunidad Arubano ta invita pa bin aprecia arte, di hoben studiante Arubiano den desaroyo, di awo te cu 28 di Juni durante orario regular di Biblioteca. Bin admira un arte nobo y diferente, e obranan ta disponibel pa esnan interesa pa adkiri esaki.
Pa mas informacion of si tin interes den un recorido personal por yama libremente na 568-9058 of mail: jackofito@gmail.com


text:
ORANJESTAD(AAN): — Na Holliday Inn tin un Investigacion tumando lugar despues cu a haya un turista morto den camber.
Mas o menos 5 or atardi a haya e curpa sin bida y e turista masculino K.D.F. di 62 aña di edad mester tabata tin 2 dia morto caba.
E prome unidad cu a yega na e sitio a pidi mesora pa manda autoridad mas halto y Dokter. Esaki tabata den oranan laat di Diabierna atardi.
Recherche tambe mester a presenta. Dr. Texeir a constata morto mas o menos 6 or y e causa di morto cu a wordo duna ta cu ta curazon di e homber a para debi cu el a usa stimulante combina cu remedinan di curazon.


text:
BOSTON – Ayeranochi e shortstop Arubano Xander Bogaerts ta ricibi e prestigioso premio e Jackie Jensen Spirit Award for di Boston Press Writers pa su espirito y determinacion.
E premio Jackie Jensen ta nombra tras di e outfielder di Boston Red Sox Jackie Jensen, cu a hunga pa e ekipo di 1954-159 y 1961, pero a retira repentinamente pa miedo di bula cu avion pero tambe pa motibo di ta leu di famia pa largo tempo. Un biaha e la declara den un entrevista, “I have only one life to live, and i’ll be happier when I can spend it with my family. Being away from home with a baseball team for seven months a year doesn’t represent the kind of life I want or the kind of life my wife and children want.”
Nos di Sports Zone Aruba ta felicita Bogaerts cu e premiacion aki. Masha Pabien!


text:
ORANJESTAD (AAN)—Diadomingo atardi, Mustang Car Club Aruba, bou liderazco di Roland Thijsen como president di Mustang Car Club Aruba, hunto cu su board members, a bini hunto, pa asina haci entrega di e respectivo premionan di e rifa di Pasco cu MCCA a organiza.
MCCA tin varios actividad planea y mester di un fondo pa asina logra esakinan. E premionan a bay pa 1)Henky Oduber cu e number 581, premio number 2) a bay Phillip de Souza cu e number 077, premio number 3) a keda den cu e number 492.
Na mes un momento MCCA a haci entrega di e premionan di e rifa di 20 aniversario di MCCA cu tabata na encargo di N.A.P.A E premionan a bay pa Axel Figaroa, Oslin Ruiz, J.J Dariayanni, Oslin Heriquez y Orlando Thijsen.
Mustang Car Club Aruba, ta manda palabra di Feliz dianan di Pasco y un prospero aña nobo pa henter Aruba y specialmente pa tur su miembronan.


text:
Promotor
Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.


text:
Diabierna awor, 5 di mei, 2017 lo tin un programa special cu e diferente nacionalidadnan cu ta rib’e barco “Logos Hope” cu ta na Aruba actualmente.
Lo ta un atardi yen di actividad: manera: musica, cantamento, storia, pintamento di cara, trahamento di figuranan di blaas, weganan y snackshop.
Un atardi hopi dibertido cuminsando for di 6:00pm pa 8:00pm. Tur mucha entre 4 – 12 aña ta bon bini, mayornan tambe ta welcome. Lo tin lidernan di Oansa pa wak y hunga cu e muchanan. Lugar: Centro Famia. Adres: Piedra Plat 50.
E-mail: centrofamiapp@gmail.com. Tel: 5834631 / 5934640 Juffr Rhoda Berg.


text:
by Develop to Grow Clientcare Team | Feb 24, 2014 | Articulo na Papiamento, Disciplina ConscienteDen workshopsnan di Conscious Discipline regularmente mayornan y educadornan sa haci preguntanan cu ta bai den direccion di “Pero pakico eigenlijk mester tin un manera otro, nobo, diferente pa discilplina nos yiunan, pa educa nos yiunan?” Of bo ta scucha...
by Develop to Grow Clientcare Team | Jan 21, 2014 | Articulo na Papiamento, Disciplina ConscienteTin hopi forma pa logra desaroya disciplina den mucha. Pero mi ta kere e ta cuminsa hopi biaha cu cosnan ful otro cu bo ta kere. E ta cuminsa cu structura. Ora bo ta duna e mucha un structura cla, esey kiermen un ritmo di dia constant, reglanan cu ta cla, duidelijk pa...
by Develop to Grow Clientcare Team | Jan 14, 2014 | Articulo na Papiamento, Disciplina ConscienteOra nos ta papia di disciplina, hopi hende ta pensa di biaha na reglanan. Mucha mester por cumpli cu regla, mucha mester scucha, y mucha mester cumpli cu nan tarea. Y berdad, tur eseynan ta parti di disciplina. Pero si bo wak hopi biaha kico ta e herementnan cu...


text:
ORANJESTAD(AAN) Dia 6 di Februari 2009, Prome Minister Nel Oduber ta firma un beschikking pa su mes ruman Kenki Oduber cu un lista increibel di vergoedingen y toelage. Riba un salario anual di Afl. 100.000,== Kenki ta haya un otro 100.000 florín na toelage pa cas, telefon, auto, representatie y hasta awa, coriente y gas.
Kenki su salario a worde fiha riba 129.029 florín. Un suma astronomico cu ta worde haci extra gordo cu un toelage di 25%. Comosifuera cu esaki no ta suficiente Nel ta duna Kenki un lista absurdo di toelagen y vergoedingen.
Kenki ta haya un toelage pa representatie di 4920 florín. E ta haya un auto toelage di Afl, 8400,== pa anja. E ta haya telefoontoelage di 1250 flo rín (500 euro) pa luna. “Reis-en yerblijfkosteif’ no unicamente pa trabao, pero pa henter famia biaha un biaha pa aña pa Aruba figurabo den business class. Comosifuera cu e salario bárbaro y tur e toelagen no ta sufciente, Kenki ta haya acerca mas di 6000 mil florín pa luna, (2616 euro), riba 70.000 pa aña pa huisvestingskosten. Tin comprondi cu Kenki a cumpra cas y huisvestingstoelage ta paga hypotheek!
Con mas absurdo cos por bira ora cu un hende tin mas di 200.000 na salario y toelage anto gobierno tin cu paga su cuenta di awa, gas y electricidad tambe. Cu ki cara Nel Oduber por duna su ruman tur e privilegionan aki y tur dia ta lastra empleadonan di WEB y Elmar. Esaki ta e cosnan cu ta bay cay den investigación di Hulanda sigur tambe y ta e abuso cu tin pueblo harta di e gobernacion di Gabinete Oduber cu ta traha pa nan so y pueblo ta sufri.


text:
CINCINNATI, Ohio – Otto Warmbier, e studiante Mericano cu a wordo libera pa Noord Korea den estado di coma, a fayece dialuna segun fuentenan familiar a informae agencia AFP.
E hoben a wordo acusa pa subversion na Maart di 2016 y condena na 15 aña di trabao forsa na Noord Korea door di purba di bay cu un borchi cu tabata tin un slogan politico di un zona reserva pa e personal di hotel.
“Ta nos tristo deber anuncia cu nos yiu homber, Otto Warmbier, a caba cu su biahe riba tera. Rodea pa su famia cu cu stim’e, Otto a fayece awe na Cincinnati (Ohio, nort),” su famia a conta.
Warmbier tabata studiante di e Universidad di Virginia y a wordo deteni na comienso di Januari ora cu e tabata purba di bandona e pais, despues di un bishita como turista cu un grupo cu a biaha pa e fiestanan di Aña Nobo.
Fuente: www.ntn24.com
Studiante Mericano libera pa Noord Korea ta fayece
CINCINNATI, Ohio – Otto Warmbier, e studiante Mericano cu a wordo libera pa Noord Korea den estado di coma, a fayece dialuna segun fuentenan familiar a informae agencia AFP.


text:
DEN HAAG – Mas of menos 100 persona a protesta diasabra atardi na Den Haag contra violencia policial, como consecuencia di e morto di e Arubiano Mitch Henriquez na 2015. E demostracion, segun polis, a bay sin incidente of detencion. Prome cu e manifestacion, e ruman muher a pidi explicitamente pa un marcha pasivo.
MARCH
E protesta tabata di Koekap di Den Haag CS pa e palacio di paz y bek. Na caminda a pone krans na e warda di polis, na nomber di e victimanan di violencia policial. Entre esnan presente tabatin e mama y primo di Henriquez. E ruman muher ta na Aruba y a reuni siman pasa ainda cu gabinete Wever Croes riba e tema.
ARGOS
Den e programa di investigacion diasabra titula ARGOs, un conclusion di 3 investigador di Independent Forensic Services (IFS) a declara cu Henriquez a muri a consecuencia di choca y stikmento, contradiciendo e lectura recien di expertonan durante e caso penal cu a bisa cu Henriquez a muri a consecuencia di un sindroma agudo di stress. Dia 21 di december corte ta dicta sentencia contra e dos agentenan policial sospecha di ta envolvi den e caso.
ORANJESTAD - E refineria CITGO no a permiti e delegacion Hulandes di drenta den e refineria. Asina e parlamentario Ronald van Raak pa partido SP y vocero pa asuntonan di Reino Hulandes den Tweede Kamer a bisa den su columna, un dia despues cu e tabata di bishita na Aruba. Den su funcion como columnista, a raporta su bishita den e portal The post Online bou di e titulo, "Loke mi no a wordo permiti pa mira". Fuera di a repasa su bishita completo, el a dedica tempo na e bishita di e delegacion na e refineria, pero no tabatin bon palabra pa esaki. "Na e refineria, e portanan a keda duro cera. Nos a pidi e compania CITGO pa un combersacion, pero nan a nenga pa ricibi delegacion di Tweede Kamer" van Raak ta sigui bisa.
DEN HAAG – E agentenan policial envolvi den e detencion fatal di e Arubiano Mitch Henriquez, ta apela an sentencia. Asina nan abogado a raporta segun e corant hulandes Telegraaf. E polisnan a keda sentencia fin di aña pasa na castigonan condicional di 6 luna di prison, cu un periodo di prueba di un aña. “Ambos agentenan no por haya nan mes cu e sentencia aki, y e defensa ta di opinion cu mester haya absolucion total” segin e abogado di e polisnan riba e website. Ministerio publico no ta apela e sentencia den e caso di Henriquez.
DEN HAAG – Secretario di Estado Hulandes encarga cu asuntonan di Reino Raymond Knops ta bishita Aruba otro siman diahuebs 11 di januari. Asina gobierno Hulandes a informa awe mainta. Su bishita ta parti di un bishita di ‘introduccion’ pa islanan ABC cu ta cuminsa dia 8 di januari na Bonaire, sigui pa Corsou dia 9 y ta caba na Aruba dia 11 di januari.
DEN HAAG – E famia di e Arubiano Mitch Henriquez cu a fayece na Hulanda na 2015 despues di un disputa cu polis, ta den shock ainda. Esey despues di a tuma nota di e sentencia awe mainta cu dos polis Hulandes a haya relaciona cu e caso. “Manera bo por imagina nos un biaha mas a keda completamente sorprendí di e uitspraak di huez” Lila Henriquez, e ruman di Mitch a bisa NoticiaCla diahuebs atardi. “Nan ta culpabel di maltrato cu consecuencia e morto di Michel. Huez ta bisa cu nan straf ta 6 Luna di strafcel voorwaardelijk? Nos a keda spraakloos” Henriquez a sigui bisa. E dos polisnan a haya castigo condicional di 6 luna prison, pero por continua cu nan trabou como polis. “Eigenlijk nos ta den shock ainda cu e vonnis aki”.
SCHIPHOL - Corte na Schiphol na Hulanda awe mainta a sentencia e dos agentenan policial envolvi den e caso di morto di e Arubiano Mitch Henriquez cu 6 luna di castigo condicional di prison. Esaki pasobra a haya nan culpabel den e caso debi na nan actuacion durante e detencion di Henriquez na 2015.
SCHIPHOL – E plaza na aeropuerto di Schiphol na Hulanda ta liber atrobe despues cu marechaussee a tira un homber cu tabata menaza cu un cuchio. Asina prensa Hulandes ta raporta awe mainta. E homber cu cuchio tabatin problema cu un otro homber. Despues cu a cera e plaza pa mei ora pa atende cu e problema, tur cos tabata ‘normal atrobe’. Segun marechaussee no por papia di un acto di terror, pero tabatin hopi panico di pasahero cu a keda evacua pa 20 minuut mientras cu autoridad tabata ‘atende cu e problema’. Foto cortesia? KAWIJKO MEDIA


text:
Ezzard Cilie: Un situacion serio pa HOH y henter Aruba:
ORANJESTAD (AAN) – Director di Hospital dr. Horacio Oduber,. Ezzard Cilie a convoca un conferencia di prensa, ayera mainta, relaciona cu un circunstancia inusual, cu hospital a confronta cune door di un leakmento di fuel cu a causa un holo hopi fuerte.
El a cuminza pa splica cu e circunstancia aki ta concerni nos pueblo en general, y tur persona cu ta liga na hospital como un centro di cuido.
Ta un situacion no comun pero un bez cu e sosode mester actua conforme esey y unda e dia mes a cuminza hopi straño.
“Ora nos a wordo avisa di un holo fuerte di fuel riba e afdelingnan, esaki mas y mas a keda persisti y na momento cu nos a bay revisa nos a bin realiza cu den e camber di generator tabata tin un overflow di fuel, di cual masha hopi fuel a plama den henter e edificio”, Ezzard Cilie a declara.
El a subraya cu aki e ta papiando di e parti tecnico di e generator y esey no ta un bon señal.
Director di Hospital a subraya cu ora e tipo di fuel aki tin gasnan cu ta hopi inflamable, tin gasnan cu ta afecta rosea y wowo y esey a cuminza wordo sinti na Hospital.
“Primordialmente, nos a cuminza haya keho di nos pacientnan cu a sinti efecto di dje y te na e momento ey nos no tabata sa, ainda, kico e ta te ora nos a bay busca pafo di Hospital nos a haya sa kico a pasa”, Cilie a comenta.
Esaki ta un incidente cu cual no a conta, pero cu por sosode.
PROME STAP:
Director di Hospital sr. Ezzard Cilie a duna di conoce cu e prome stap cu a tuma ora a detecta plamamento di fuel oil na hospital, ta evacua of pone e pacientnan fuera di peligro.
Esaki ta muda e pacientnan na otro caminda pero tambe e trahadornan.
“Naturalmente, Hospital tin e obligacion ora algo asina pasa, cu ta un calamidad riba tereno local, pasobra no ta un problema di hospital so pero di henter Aruba el a bira awor. Asina serio e ta!” Cilie a expresa.
“Bisando esey obligacion di hospital ta informa tur esnan encarga. E ora ey mi ta papia di e Comision di Calamidad local, Departamento di Salubridad, Brandweer, entre otro. Kiermen un cadena masha largo di stakeholders cu nos ta conta cu nan ayudo y tambe pa guia nos pasa door di e proceso, y esey tuma lugar aworaki”, director sr. Cilie a expresa.
PACIENTNAN BASTA MALO:
Director sr. Cilie a subraya tambe cu Hospital tin pacientnan cu ta basta malo, hasta den Cuido Intensivo.
“Nos mester a evacua nan pasobra nan tabata tin problema cu halamento di rosea, cu nan wowonan pa motibo di e fuel cu a bin los pasa door di plafond”, Ezzard Cilie a splica.
Cilie a comenta cu el a haya yamada di hende puntrando si tabata tin walk-out na hospital. El a expresa cu mil biaha miho si e tabata un walk out y no e situacion aki.
Señor Ezzard Cilie a afirma cu tur pacient y trahador ta den lugar sigur y cu e ta spera cu esaki ta pa un tempo cortico. Instancianan a cuminza tuma medida necesario hunto cu Brandweer pa haci e lugar limpi y safe di tur locual a plama den hospital.


text:
Caya ing. R. Lacle 4
Tel.nr: 5224200
Faxnr: 5826436
Dia Mundial di Hepatitis:
28 di juli
Hepatitis ta un malesa cu ta afecta e higra. Mayoria biaha esaki ta wordo causa pa e virus di Hepatitis pero tambe por wordo ocasiona door di abuso di alcohol y cierto droga. Tin 5 tipo di Hepatitis: Hepatitis A,B,C,D y E. Rond mundo mas cu 240 miyon hende ta biba cu Hepatitis B y 780 mil ta muri a consecuencia di Hepatitis B pa aña. Data colecta di Departamento di Salud Publico ta mustra cu entre 2006 pa 2014 a wordo registra 421 caso di Hepatitis di cual 342 di e casonan ta Hepatitis B (81.4%). Mita di e casonan ta personanan entre 25-44 aña di edad y mescos cu rond mundo, aki na Aruba tambe e sexo mas afecta ta e hende homber. Hepatitis A y E ta wordo transmiti door di come cuminda of bebe awa contamina. Hepatitis B, C y D ta wordo transmiti door di comparti material higienico personal, uzo di material cu no ta steriel ora di haci tattoo of cualkier forma di piercing, comparti uzo di material pa consumo di droga y contacto cu likido di curpa di e persona infecta (contacto sexual of di mama pa yiu). E sintomanan mas comun di Hepatitis (B) ta dolor den bariga, cansancio, cabes ta bira y sacamento, orina color scur, cuero y wowo di color geel. E sintomanan aki hopi biaha ta bira visibel ora e malesa a daña e higra seriamente. Hepatitis (B) por conduci na daño permanente di e higra, cancer di higra y te yega na e necesidad pa un transplante di higra. Pa preveni Hepatitis A y B tin vacuna. Vacuna pa preveni Hepatitis B ta wordo duna na tur mucha na Aruba cu autorisacion di mayor pa medio di e campaña di vacunacion. Tambe e personanan cu den nan trabou diario ta core riesgo di keda infecta ta haya e vacuna aki na Aruba. Nan ta personal cu ta traha den sector di salud, polis, personal di brandweer y cuidado di preso. Pa Hepatitis C,D y E no tin vacuna. P’esey prevencion ta keda importante. Haci bo chekeo di sanger pa detecta si bo ta infecta cu Hepatitis pa asina tuma bo medidanan necesario. Pa mas informacion por tuma contacto cu seccion Malesanan Contagioso di Departamento di Salud Publico na tel: 522-4200.


text:
Minister di Economia, Richard Arends a duna un splicacion amplio encuanto e diferencia entre deficit y debe nacional. Un pregunta cu semper bay ta bin dilanti.
Minister Richard Arends kier p’e comunidad ta bon informa riba e materia aki, ya cu esaki ta concerni nos tur.
“Esaki ta un tema cu semper ta bin dilanti. Tempo mi tabata traha como consehero caba y awor como Minister mas ainda. Sigur p’e politica cu ta wordo hunga rond di e tema aki y cu Gobierno lo ta pasa e cuenta aki pa nos futuro generacionnan.”
Minister ta splica: “Un economia ta consisti di consumo, di inversion y tambe di importacion y exportacion. Na aña 2010 Aruba tabata mei mei di un crisis.
Un crisis internacional cu a afecta consumo y inversion na Aruba. Pa motibo di e crisis economico nos turismo a bay atras, e refineria tabata sera y tambe inversionnan priva tabata na su minimo.
Gobierno di su banda a cuminsa pusha y haci inversionnan riba su mes. Na momento di e crisis tabatin un evaporacion di mas di 700 miyon florin di nos economia di cual 100 miyon a toca caha di Gobierno directamente.
Di un momento pa otro nos tabatin 100 miyon menos den caha di Gobierno. Gobierno a opta pa inverti enbes di austerisa.
Cualkier Gobierno cu a drenta na mando n’e momento ey tabatin dos opcion y nos a wak e rond mundo. Of inverti of austerisa.
Gobierno por a scoge pa corta den beneficionan, den salario, den AZV, pensioen of por a scoge pa inverti. Gabinete Mike Eman a scoge pa inverti.”
A inverti den economia, den infrastructura, den areanan publico y den energia. A amplia espacio financiero di empresanan y a aumenta poder adkisitivo di famianan.
“Gobierno a keda sin cobra dividendo di companianan di utilidad p’asina e companianan aki tabatin espacio pa inverti y esaki a percura tambe pa un reduccion substancial di e tarifanan di awa y coriente loke a percura pa entrada disponibel di famia y negoshinan.
Obviamente den e periodo aki bo ta crea un deficit, pasobra bo gastonan ta keda manteni, mientras cu bo entradanan ta menos.
Pa cubri e deficitnan aki, Gobierno tin e posibilidad di fia riba mercado local y internacional.
Aunke disminuyendo tur aña, e deficitnan ta suma riba e debe nacional.”
Minister Richard Arends a bisa cu recientemente tabatin un publicacion den cual ta indica cu consumo di sector publico a baha y esaki ta pasobra e deficit ta reduciendo gradualmente.
Na 2013 pa 2017 tin un reduccion di casi 500 miyon florin di nos deficit. Esaki kier men 500 miyon florin menos cu nos mester fia, pero tambe 500 miyon menos cu ta lora den nos economia.
No lubida cu Gobierno tambe ta un actor den economia. Tur e debenan aki ta placa cu ta keda lora den nos economia, pasobra Gobierno tambe ta inverti, ta cumpra servicio y asina participa den e economia.
“E debe ta wordo midi n’e proporcion di bo economia. Aunke cu bo debe a keda mescos, den un economia cu a cay, e cifra cu bo ta dividi e debe ta bira mas abou y e resultado matematicamente mas halto.
Na momento cu bo economia crece e proporcion aki ta bolbe subi. Esaki ta algo cu nos ta wak cu crecemento economico modera.
Sinembargo, manera CAFT a caba di indica, nos ta na punto di tin un perspectiva di reduccion di e debe nacional. Esaki ta algo historico.
Na 2018 e deficit ta bira un surplus cu ta 50 miyon riba zero. E placa aki ta bay directamente pa reduci e debe nacional.
Un combinacion di e reduccion nominal di e debe dor di e surplus, sigui pa un crecemento economico modera y si logra haya fiansa na un interes mas razonabel, den un periodo hopi cortico nos lo ta na normanan internacionalmente aceptabel pa loke ta trata e quota den proporcion cu nos economia.”
Richard Arends a bisa cu esaki ta un liña hopi cla den Gabinete Mike Eman I y II. Tur loke nos a haci, manera e reformanan pa drecha finanza publico a bay gradualmente.
“Ningun reforma mester tin un shock economico, shock laboral ni tampoco shock social.”


text:
by LocoGamer | Jan 2, 2018 | Nintendo, PC, Playstation, Top News, XboxPUBG ta un di e biggest games riba planeta y ainda e ta sigui crese. December 30 tabata e fecha cu e wega aki a pasa 3 miyon player concurrente riba Steam. September e wega a yega su prome 1 miyon players, pa oktober nan a pasa 2 miyon y awo nan a yega un otro...
by LocoGamer | Dec 11, 2017 | PC, Playstation, Top NewsDurante e PlayStation Experience tabata tin diferente anuncio y reveal di weganan mane esun di The Walking Dead, pero tambe nos a wak un trailer pa e upcomming survival-horror game di Endnights cu yama The Forest. E plot di e wega aki ta simpel, bo ta den un avion,...
by Jammie | May 29, 2017 | PC, Top NewsUn cos cu tabata falta pa virtual reality ta e room scale tracking. Oculus a los e update 1.15 pa e Oculus App y e update aki ta introduci e capacidad pa full room-scale y tambe ta mehora e tracking di bo movecion. Room-scale tracking ta dunabo e abilidad di cana rond...
by LocoGamer | May 2, 2017 | PCPlayerunkown’s Battlegounds cu a sali luna pasa a bira un hit dibiaha riba steam y ainda su popularidad ta sigui crece. E developer di wega, Bluehole a anuncia awe cu e wega a pasa un milestone importante pa nan cual ta bende 2 miyon copias di e wega. Pa celebra e...
by LocoGamer | Apr 12, 2017 | Nintendo, PC, Playstation, XboxYooka-Laylee a sali awe riba Playstation 4, Xbox One y PC, Nintendo Switch tambe lo hay’e “as soon as possible”. E wega ta mane un blast from the past pero, tambe cu tur e issues nan from the past, cual ta jammer. Playtonic Games a cuminsa cu e 3d...


text:
Pa Mercedes Monge
ORANJESTAD (AAN) — E crimen cometi contra e dos rumannan chikito cu tin nos comunidad bao un tristeza grandi, y hasta sintiendo un impotencia dificil pa describi, ta e historia cu cara di mucha cu, lamentablemente, a sosode na Aruba, y cu nos no mag lubida.
Un hecho cu pa mi no tin palabra mas pa califike, pa mi e agresor ta un burdugo y un mama cu tampoco por exonera di culpa. Ami no ta un hende cu ta huzga otro, pero den e caso aki absolutamente mi no por despensa e atrocidad cu a wordo cometi contra e dos criaturanan inocente.
Den e dianan aki for di momento cu e prome informacionnan a cuminza circula y te awe mes, algun persona cu conoce e famia en cuestion, y cu ta indica cu nan ta conoci como hopi disfuncional, ta menciona aspectonan cu segun mi, ta perceptible na Aruba bao diferente famia, no di awor sino di decadanan caba y no por yama nan di otro manera cu “circulonan vicioso” cu algun famia pa generacionnan ta lanta den dje.
Por ehemplo, un mama cu apenas den su pubertad (13 aña) ta sali na estado pa prome biaha, y dos aña despues a haya su di dos yiu sin cu e tabata prepara ni pa esun prome, y dos aña despues un baby mas, mientras cu, alomenos esey ta parce ta e caso, e no a asumi cu el a adkiri un compromiso y responsabilidad grandi cu su yiunan, y segun indicacion cu tin, tampoco el a wordo guia pa ta un mama prome cu tur cos; cu su yiunan mester prevalece prome cu su compañero di bida.
Banda di esaki tin di e hogarnan aki cu ta conoce acontecimentonan di maltrato domestico un tras di otro. Hogarnan unda, mayoria di biaha tin un homber violento. Segun informacion e padrastro di e criaturanan a yega di ta pashent di PAAZ. Dios pordona mi, pero pa mi esey no ta hustificacion.
Mi ta bao impresion cu e homber aki tabata sinti rabia riba e dos chikitonan aki; danki Dios cu esun di tres, cu ta su mesun yiu, e no a hacie daño. Tristemente el a baha su odio riba e dos criaturanan cu no ta hiba su sanger te caba cu nan bida na un forma asina repudiable.
Mi a scucha na radio y a lesa riba fb con tin hende cu ta tira falta riba e Trahadornan Social di DAS. Mi ta haya hopi pica di esaki y inhusto pasobra e gran mayoria di nan ta traha bon duro, cu poco herment y mas trabao di loke cada un por acapara, pasobra ta berdad cu nan tin falta di personal.
Pero semper ta mihor culpa un instancia cu ta haci su best cu wak nos propio realidad. E tema aki ta hopi amplio y compleho, incluso hopi delicado, pero mester cuminza pa stop cu negacion y admiti cu den nos pais tin hopi, pero hopi, problema di indole social den famianan y cu e solucion no ta den un instancia so, pero tin hopi factor di cual e solucion ta depende.
Y nos como comunidad tambe tin nos responsabilidad pasobra nos muchanan ta e futuro di Aruba y nos tur mester yuda concientiza cada mayor cu mas cu 90% di e situacionnan aki ta cuminza den e propio hogar, unda e prome plataforma pa felicidad of infelicidad di un famia ta sinta.
Mi ta bolbe enfatiza riba e slogan: “Ta tuma un comunidad pa lanta un mucha”. Ohala pueblo uni tambe na e iniciativa di tin un dia nacional di duelo cu un caminata di solidaridad, y cu e historia aki di dos crimen cu tin cara di mucha, ni un di nos lubida hamas! Si nos ta prohibi nos mes di lubida nos, como pueblo, lo bira mas eficiente pa ta parti di e solucion.


text:
E lo bira un State of the Art
InSam t’asina leu cu ta prepara p’e destaho publico p’e renobacion, expansion y reconstruccion di InSam. Di acuerdo cu su Director dr. Joel Rajnherc, ya caba nan a haya masha reaccion di contratistanan local, pero tambe internacional cu ta masha interesa pa ehecuta e proyecto aki.
Di acuerdo cu dr. Joel Rajnherc, tur informacion lo keda centralisa via di nan partner na Miami, cu ta Baptist Health na South Florida.
Ta nan ta coordina e fase aki y por bisa cu e proceso aki, incluso e destaho publico lo ta full transparente y tur informacion lo ta na disposicion p’esnan cu sigui e desaroyo aki.
E proceso aki ta canando hopi bon y ImSan ta spera cu den prome siman di maart di otro aña, tur contrato ta firma.
E plan ta pa na inicio di maart lo cuminsa su expansion y renobacion di e edificio di ImSan, maske cu e trabaonan aki lo bay den fase, segun dr. Joel Rajnherc.
No mester lubida cu e lo bira un reto masha grandi, pasobra durante henter e proceso di renobacion, ImSan mester keda operacional.
Y sigur pa casonan di emergencia, Afdeling Radiologie y pa Afdeling di Ogenkunde, pasobra e paciente mester keda wordo sirbi, sigui haya nan cuido y mas cu tur mester ta safe pa no ser molestia.
Y InSam ta masha contento di tin Baptist como un partner, cu tin caba e plannan di expansion, renobacion y reconstruccion.
Segun dr. Joel Rajnherc, na InSam tin diferente departamento caba na ImSan cu tin sigur 12 of mas aña, pero nunca nan a wordo adapta na nan specialismo. Awor cu ta bay renoba y amplia lo acomoda nan n’e parti di edificio cu ta cla caba.
Joel Rajnherc a sigui splica cu departamento di wowo manera e ta awor aki, nunca a wordo adapta.
Awor cu lo bay na renoba, amplia, lo muda e departamento di wowo na un otro localidad, loke no ta ideal, pero nan lo haya espacio suficiente, pa unabes cu nan muda, nan por recibi nan paciente atrobe, sin cu mester perhudica a cuido medico en general.
Departamento di wowo lo conoce un renobacion y lo bira un State of the Art.
Aworaki ImSan tin 3 sala di operacion, y uno lo bira pa wowo y e otronan pa tur otro specialismo, segun splicacion di e Director, dr. Joel Rajnherc.